Uvođenje novog sistema za praćenje starosti naših proizvoda – Total Age Management – TAM (Sveobuhvatno upravljanje starošću proizvoda)\nZapočeli smo pilot projekat „Sveobuhvatno upravljanje starošću proizvoda” (Total Age Management – TAM), koji predstavlja sistem upravljanja zasnovan na redovnom praćenju starosti proizvoda u svim fazama njegovog životnog ciklusa.\nCilj ove inicijative je da se obezbedi da starost proizvoda na tržištu uvek bude ispod ustanovljenih specifikacija primarne starosti, kako bismo kupcima i potrošačima pružili najsvežije proizvode koji ispunjavaju najviše standarde i imaju najbolji kvalitet.\nKako se naši proizvodi iz skladišta isporučuju kupcima (distributerima, veleprodaji i velikim kupcima), neophodno je da i naši kupci budu uključeni u TAM, jer je od ključne važnosti da na prodajnim mestima budu proizvodi odgovarajuće primarne starosti.\nNaš tim edukuje kupce o TAM-u i dobrim praksama skladištenja kako bismo bili sigurni da će se samo najsvežiji proizvodi naći na policama maloprodajnih objekata.\nTokom 2015. godine projekat je prerastao u redovni proces praćenja tržišta u skladu sa strogim kriterijumima Coca‑Cola HBC Grupe. O rezultatima svakog meseca izveštavaju najviši rukovodioci na lokalnom nivou kao i na nivou Coca‑Cola HBC Grupe.


Radnik obezbeđenja i protivpožarne zaštite - Mozzart d.o.o.\nRadnik obezbeđenja i protivpožarne zaštite\nKompanija Mozzart, najveći priređivač igara na sreću u Jugoistočnoj Evropi, zastupljena je na teritoriji Srbije, Malte, Rumunije, Republike Srpske, Makedonije, Hrvatske i Kenije. Sa više od 1.000 uplatnih mesta i oko 4.300 zaposlenih apsolutni smo regionalni lider u ovoj privrednoj grani. Naša poslovna politika zasnovana je na modernim principima poslovanja, konstantnom unapređenju usluga i shvatanju inovativnosti i jedinstvenosti kao imperativa. Svesni toga da je uspeh kompanije nemoguć bez stimulativnog, dinamičnog i udobnog radnog okruženja koje razvija veštine, znanja i karijeru zaposlenih, pažljivo smo gradili svoju reputaciju najpoželjnijeg poslodavca.\nZa naše sedište u Beogradu potreban nam je:\nObezbeđivanje lica i upravne zgrade Kompanije\nZaštita upravne zgrade Kompanije od požara i preduzimanje svih potrebnih mera za uklanjanje istog\nProvera ispravnosti tehničkih sredstava obezbeđenja i iniciranje otklanjanja utvrđenih nepravilnosti u saradnji sa ostalim organizacionim jedinicima\nKontrola poštovanja bezbedonosnih naloga od strane zaposlenih u upravnoj zgradi Kompanije\nNeophodan položen stručni ispit iz oblasti zaštite od požara\nNeophodna licenca za vršenje poslova obezbeđivanja\nPouzdanost i lojalnost\nUkoliko ste zainteresovani za navedenu poziciju i ispunjavate tražene uslove, molimo Vas da svoj CV i motivaciono pismo prosledite putem prijave.\nKontaktiraćemo samo sa kandidatima koji koji ispunjavaju uslove konkursa.


„MojBečej fokus“ za 1. jul 2020. godine - Portal Moj Bečej - Bečejske opštine iz ugla građana!\nRaste broj pozitivnih na kovid 19 u Vojvodini, saopšteno je iz Instituta za javno zdravlje Vojvodine, odakle napominju da je više od 90 odsto obolelih bez simptoma ili sa blagom kliničkom slikom. Više pročitajte OVDE.\nIz Doma zdravlja Bečej obaveštavaju da se testovi (PCR) na korona virus ne rade u toj ustanovi, već u Institutu, a ujedno i apeluju na građane da poštuju mere prevencije. U narednom period bi, ističu, trebalo izbegavati dolazak u Dom zdravlja, osim ako je preko potrebno.\nU Dom zdravlja Bečej se može ućisamo sa maskomiprethodnom dezinfekcijom ruku, kao i izmerenomtemperaturom. Medicinskom osoblju na vratima mora se reći razlog svog dolaska, a oni će, dodaje direktorka, pomoći da na najbrži način pacijenti ostvare svoje pravo na zdravstvenu zaštitu. Više saznajte OVDE.\nStrani partner ponovo želi da proda svoj udeo „Potisju“, a opština Bečej, kao većinski partner, ponovo je obaveštena o nameri stranog partnera da izađe iz vlasništva preduzeća. Nakon što je bečejski parlament u oktobru prošle godine odbio ponudu manjinskog partnera da po pravu preče kupovine kupi njegov udeo u DOO „Potisje“ Bečej, „Aliska Tera“ je nastavila sa potragom za potencijalnim kupcem, ali se prodaja nije realizovala. Više pročitajte OVDE.\nKorisnici poslovnih prostora i stanovnici ulice Zoltana Čuke na potezu od Glavne do Čilaga obavešteni su da će sredinom jula početi rekonstrukcija ulice.\nRok za izvođenje je 60 kalendarskih dana, a u toku radova saobraćaj u ovoj ulici biće obustavljen.\nVojvođanski front u svom saopštenju navodi da su nakon lokalnih izbora u opštini Bečej svi na gubitku. Sumirajući rezultate, predsednik Opštinskog odbora Lige socijaldemokrata Vojvodine Bečej Ferenc Tot, inače prvi na izbornoj listi, konstatovao je da su njihovi birači većinom odlučili da ne učestvuju na izborima. U budućem sazivu lokalnog parlamenta ova politička opcija imaće jednog odbornika. Saopštenje pročitajte OVDE.\nVodostaj Tise kod Sente danas iznosi 528 centimetara, što je nešto niže od izmerenog u ponedeljak kada je bio najviši (536 cm). Inače, granica redovne odbrane od poplava za ovaj deo Tise se proglašava kada reka dostigne propisanu granicu od 600 centimetara, i ukoliko bude imala tendenciju daljeg porasta.\nOd srede do petka (1. – 3. jul) biće realizovana akcija suzbijanja larvi komaraca na teritoriji opštine Bečej. Tretiranje će se obaviti iz aviona, a biće obuhvaćeni izlivi i priobalje Tise, na površini od 200 hektara. Početak tretmana je u 7 sati svakog dana. Preparat VectoBac WG nije opasan za pčele.\nPredstavnica opštine Bečej na takmičenju „Srbija u ritmu Evrope“ osamnaestogodišnja Danica Đin, uprkos epidemiji korona virusa, mesecima, uz podršku mentora – da li direktno ili posredstvom tehnologija, vredno vežba. Učenica Ekonomske škole u Bečeju, pesmom kiparske pevačice, na Maloj Evroviziji, kako zovu ovaj festival, predstavljaće tu mediteransku zemlju. Više pročitajte OVDE.


Bugarska: EU odobrila 770 miliona evra za pomoć otvaranju novih radnih mesta\nBy Newsroom / Објављено на: April 15, 2020\nEvropska komisija odobrila je Bugarskoj subvenciju od 1,5 milijardi leva (oko 770 miliona evra) za održavanje boja zaposlenih u oblastima koje su najviše pogođene restriktivnim merama uvedenim zbog pandemije koronavirusa. Subvencija je odobrena pod privremenim okvirom državne pomoći koji je Komisija donela 19. marta a izmijenjen je 3. aprila 2020. godine.\nBugarska je, u vezi sa Privremenim okvirom, obavestila Komisiju o režimu subvencionisanja plata koji će omogućiti bugarskim vlastima da finansiraju 60% plata zaposlenih (uključujući doprinose za socijalno osiguranje) u kompanijama na koje je negativno uticala pandemija, a koji bi bez pomoći bili primorani da smanje broj radnika. Ta mera je ograničena na preduzeća koja posluju u oblastima koje je najviše pogodila trenutna javnozdravstvena kriza, kao što su maloprodaja, turizam, prevoz putnika, kultura, sport i drugo.\nKomisija je utvrdila da je bugarski sistem u skladu sa Privremenim okvirom. Konkretno, mera će nadoknaditi troškove naknada kompanija koje posluju u oblastima koja su posebno pogođena pandemijom koronavirusa, pod uslovom da zadrže stalne radnike. Iznos pomoći će biti 80%, što je prag koji dozvoljava Privremeni okvir, a shema subvencionisanja mora biti planirana sa maksimalnim trajanjem od dvanaest meseci.\nKomisija stoga zaključuje da je ova mera neophodna, primerena i proporcionalna kako bi se prevazišle ozbiljne poteškoće u ekonomiji države članice u skladu sa članom 107 (3) i pod uslovima utvrđenim u Privremenom okviru./ibna


Kosovo, Srbija i tablice: Nadletanje srpskih aviona i specijalna policija: Šta se dešava na Kosovu - šta se dešava na prelazima - BBC News na srpskom - Dnevni list Danas\nPočetna » BBC News na srpskom » Kosovo, Srbija i tablice: Nadletanje srpskih aviona i specijalna policija: Šta se dešava na Kosovu – šta se dešava na prelazima\nBBC News na srpskom26.09.2021. 18:31\nPrelazi Jarinje i Brnjak već sedam dana su blokirani teškom mehanizacijom, koju su Srbi sa severa Kosova postavili zbog odluke kosovskih vlasti da zabrane srpske registarske tablice.\nPrelaze – koje od ponedeljka obezbeđuju kosovske specijalne policijske jedinice – u subotu popodne nadletali su avioni Vojske Srbije u više navrata, što je posebno osudilo ministarstvo spoljnih poslova Albanije.\nDeo srpske vojske u Raškoj je u stanju povišene borbene gotovosti, prema naređenju predsednika Srbije Aleksandra Vučića, a garnizon u vojnoj bazi „Rudnica“, posetio je ministar odbrane Stefanović, u društvu ambasadora Rusije.\nPredsednik Vučić je istakao da Srbija ničim nije prekršila Briselski sporazum, ni Rezoluciju 1244, niti je ugrozila očuvanje mira.\n„Sedam dana traje potpuna okupacija oklopnim vozilima severa Kosova i Metohije koje sprovi priština i svi u međunarodnoj zajenici ‘gromoglasno ćute'“, kaže Vučić.\nVisoki predstavnik EU za spoljnu politiku i bezbednost Žozep Borel rekao je da nastavlja da pažljivo prati situaciju na severu Kosova i poručio obema stranama da su „neprihvatljive“ sve dodatne provokacije ili jednostrane i nekoordinisane akcije.\n„Srbija i Kosovo moraju bezuslovo da deeskaliraju situaciju na terenu, time što će odmah povući specijalne policijske jedinice i skloniti blokade na putevima“, naveo je Borel u saopštenju Evropske službe za spoljne poslove.\nGeneralni sekretar NATO Jens Stoltenberg je nakon razgovora sa Vučićem i Kurtijem napisao na Tviteru da je potrebno spustiti tenzije na severu Kosova i vratiti se dijalogu.\nKurti je ranije rekao da će Priština ukinuti uredbu o tablicama, kada isto učini i Beograd, ali za Vučića to bi značilo bi Srbija time zapravo priznala nezavisnost.\nVećih napetosti na samim prelazima sada nema, dok se pripadnici kosovske jedinice za specijalne operacije ROSU svakodnevno smenjuju na straži, prolazeći pored teške mehanizacije kojom su nezadovoljni Srbi sa severa Kosova blokirali puteve i prelaze – koji se mogu preći samo peške.\nNa prelaze na severu u ponedeljak su poslate specijalne policijske jedinice Kosova, koje su tu, prema rečima Kurtija, „samo za zaštitu granične policije i graničnih prelaza“.\nNezadovoljni ovom odlukom, žitelji severa Kosova srpske nacionalnosti od ponedeljka blokiraju granične prelaze Brnjak i Jarinje teškom mehanizacijom.\nPosle sastanka Saveta bezbednosti u Prištini u subotu uveče, kojim je predsedavao premijer Kosova Aljbin Kurti, izdato je saopštenje, preneo je Zeri.\nPredsednik Vučić je istakao da Srbija apsolutno ničim nije prekršila ni Briselski sporazum, ni Rezoluciju 1244, niti je na bilo koji način ugrozila očuvanje mira.\nVučić je ranije naredio podizanje borbene gotovosti za deo jedinica Vojske Srbije i MUP- a, navodi se u saopštenju ministarstva.\nKada bi Srbija povukla svoje mere prema Kosovu time zapravo priznala nezavisnost, smatra Vučić.\n„Da povučemo mere da smo mi suverena država, a da oni nisu suverena država? Kad povučemo te mere, Kosovo je nezavisno i Srbija je priznala Kosovo“, rekao je.\nStefanović je naveo da je vojska spremna da svakog trenutka odgovori na sve izazove koji su pred nju postavljeni. Poručio je da će zaštititi svoj narod i da se neće ponoviti pogrom Srba.\nSa srpskim zvaničnicima su u obilazak išli i ambasador Ruske Federacije Aleksandar Bocan-Harčenko i izaslanik odbrane general-major Aleksandar Zinčenko.\nDačić je kazao da mnogi „pale fitilj na Kosovu zato što ako je situacija mirna gubi se značaj njihove uloge kada se govori o međunarodnim predstavnicima“.\n2 reagovanja na “Kosovo, Srbija i tablice: Nadletanje srpskih aviona i specijalna policija: Šta se dešava na Kosovu – šta se dešava na prelazima”\n27. septembra 2021. u 03.23\nLjudi!Moramo ziveti jedni sa drugima,ili jedni pored drugih!Vuciceve ideje su poznate jos od 90tih.Tesko onom koga on brani!!!!!\n27. septembra 2021. u 13.26\nDesava se da av drma kavez, jer eto rata nije bilo 20 godina.


Gulen osudio nalog za hapšenje koji je izdao turski sud - Nova Borba\nFetulah Gulen/ Foto: freebeacon.com\nTurski sveštenik Fetulah Gulen, koji živi u SAD, osudio je nalog za njegovo hapšenje koji su izdale turske vlasti, optuživši ga za organizovanje pokušaja puča.\n"Dobro je dokumentovano da turski sudski sistem nije nezavisan, tako da je nalog za moje hapšenje još jedan primer težnji predsednika Redžepa Tajipa Erdogana ka autoritarizmu i odstupanja od demokratije", saopštio je u četvrtak Gulen, koji poriče bilo kakvu umešanost u prošlomesečni propali pokušaj puča, navodi Rojters.\nIstovremeno, portparol Stejt departmenta rekao je da SAD razmatraju nova dokumenta koja je Turska dostavila u cilju izručenja Gulena, navodi britanska agencija.\n"Turske vlasti su nam u nekoliko navrata dostavile dokumenta i upravo ih razmatramo", izjavio je portparol Mark Toner na konferenciji za novinare, dodavši da prva serija dostavljenih dokumenata ne predstavlja formalni zahtev za Gulenovo izručenje.\nPrema njegovim rečima, nakon toga je iz Turske stiglo još dokumenata, i u toku je proces njihovog analiziranja, pri čemu još nije doneta konačna procena.\nToner je dodao da su SAD ponudile Turskoj pomoć u istrazi o puču, ali nije rekao da li je Ankara odgovorila na tu ponudu.\nAmeričko Ministarstvo pravde je zaduženo za razmatranje dokumenata kako bi se utvrdilo da li oni predstavljaju formalni zahtev za izručenje Gulena, koji živi u samonametnutom egzilu u Pensilvaniji od 1999. godine, navodi britanska agencija.\nTurski zvaničnici, među kojima i ministar spoljnih poslova Mevlut Čavušoglu, upozorio je da će veze sa SAD biti ugrožene ukoliko SAD ne izruče Gulena.\nVašington je, međutim, poručio da Ankara mora da pruži jasne dokaze o Gulenovoj umešanosti u neuspeli pokušaj državnog udara da bi proces izručenja mogao da se pokrene.\nSud u Istanbulu je u četvrtak izdao formalni nalog za Gulenovo hapšenje, pod optužbom da je bio nalogodavac neuspelog vojnog puča izvedenog 15. jula, u kojem je ubijeno više od 270 ljudi, preneo je AP, pozivajući se na državnu tursku agenciju Anadolija.


Frontalni udar na Mila: Bojkot, vlada u senci i na kraju — ulica - Sputnjik Srbija\nFrontalni udar na Mila: Bojkot, vlada u senci i na kraju — ulica\n21:37 23.06.2017 (osveženo 21:45 23.06.2017) Preuzmite kraći link\nVlast sama predlaže i donosi zakone, opozicija sedam meseci bojkotuje parlament i posle tri decenije je konačno našla tačku zajedništva, ali je pitanje koliko je ovo stanje u crnogorskoj političkoj zbilji održivo i dokad.\nCrna Gora je u vrlo ozbiljnoj političkoj krizi, ocenjuje za Sputnjik novinar podgoričkog lista „Dan“ Marko Vešović i podvlači da je to nesporna činjenica bez obzira na pokušaje vlasti i njenih propagandnih punktova da situaciju predstave kao krajnje pozitivnu.\nDemokratski front: Vreme je za proteste\nSa čim pred Đukanovića\nEvidentna je ozbiljna politička kriza, koja je delom uzrokovana i bojkotom parlamenta, opisuje dalje situaciju Vešović, jer se opozicija od novembra prošle godine nije pojavila u skupštinskim klupama.\n„I sad se pred antirežimskim snagama u Crnoj Gori postavlja niz pitanja na koja treba da pripreme konkretne odgovore jer je očigledno da iako bojkot funkcioniše, to zasad nije dovoljno i da treba da se desi još nešto što bi možda dodatno pojačalo pritisak na vlast da ispuni opozicione zahteve i uslove“, rezonuje Vešović.\nKoliko juče je i funkcioner Nove srpske demokratije i Demokratskog fronta Milutin Đukanović istakao da je dobro što opozicija bojkotuje crnogorski parlament, ali i da bi bilo dobro da se pokrenu nove aktivnosti — protesti, a možda i vlada u senci.\nZašto je u stvari Milo nepobediv? I do kada...\nUskratite pomoć glavašu\nProtesti su se, napominje Marko Vešović, dešavali i ranije, pa se ne usuđuje da prognozira da li bi oni bili taj kvalitet više koji je potreban opoziciji jer ne postoji mogućnost da Front samostalno okupi dovoljan broj ljudi koji bi na protestima poslao jasnu poruku da ovako više ne može i da vlast mora da pristane na opozicione zahteve da bi se kriza rešila.\n„Ako bi ostatak opozicije izveo pristalice na te proteste, mogao bi da napravi veliku promenu. Međutim, da li bi taj ostatak opozicije bio spreman da u tome učestvuje, u to nisam siguran. Deo tih struktura nije zasad iskazao interes da podrži pozive Fronta da se organizuju ti protesti“, sugeriše Vešović.\nZatvori pa vladaj: Kako sam osuđivao i presuđivao\nPokretanje velike diplomatske ofanzive na međunarodnom nivou, kojom bi se predstavnici najvažnijih institucija i organizacija upoznali sa zahtevima crnogorske opozicije, jedan je od predloga za koji Vešović kaže da su u opticaju. Cilj je da se kroz neko međunarodno posredovanje dođe do konačnog rešenja.\nS druge strane istoričar Aleksandar Raković nije toliko optimističan i kaže da stanje u kome vlast samostalno predlaže zakone, samostalno izglasava zakone, a opozicija bojkotuje parlament, može da traje do sledećih redovnih parlamentarnih izbora.\n„Ne treba se nadati da će međunarodna zajednica podržati zahteve opozicije u Crnoj Gori zbog toga što Srbe percipira kao nosioce te opozicije, a da Srbima ne treba izlaziti u susret jeste pravilo koje ne važi samo za Srbiju i Republiku Srpsku nego i za Srbe u Crnoj Gori“, tvrdi Raković za Sputnjik.\nUkoliko i bude bilo vanrednih izbora, kategoričan je Raković, značiće da to vlastima odgovara i da će ih zato raspisati, a Srbima niko neće izaći u susret.\nNa nišanu Lazanskog: Milo će na kraju završiti u Bakuu (video)\nSrbi u Crnoj Gori, Demokratska partija socijalista, međunarodna zajednica, bojkot, opozicija, protesti, Crna Gora


FoNet portal :: Pretraga / tagId=43470\nTag: prihodi, Pogodaka: 13\nPrihodi veći za 21 odsto\nVršilac dužnosti direktora Uprave carina Branko Radujko izjavio je danas da je Uprava carina u 2021. godini "ostvarila prihod od 749,7 milijardi dinara", što je za 21 odsto više nego godinu dana ranije, i skoro 15 odsto više nego u 2019. godini.\nPostupak protiv Jelene Trivan\nAgencija za sprečavanje korupcije pokrenuće postupak protiv direktorke Službenog glasnika Jelene Trivan jer nije prijavila dodatne prihode koje ostvaruje kao direktorka kompanije M-tel iz Bosne i Hercegovine, piše danas list "Nova".\nČetvrtina domaćinstava sa decom i dalje, godinu i po dana od početka pandemije, kuburi sa smanjenim prihodima, a uglavnom se radi o smanjenju od 30 odsto, rekla je danas predstavnica Unicefa u Srbiji Ana Prodanović.\nZa Tačno od države 14 miliona\nNovinska agencija Tačno d.o.o, koja je naslednica agencije Tanjug, za prvih devet meseci ove godine sklopila je sedam ugovora usluge medijskog praćenja aktivnosti ministarstava i na taj način prihodovala 14,9 miliona dinara, piše portal BIRN.\nApsurd ekonomske politike\nSrbija ima ukupno 278.956 preduzetnika, piše portal Biznis.rs, pozivajući se na dostupne podatke, i napominje da su u prvih pet meseci ove godine zaposleni kod njih imali zaradu u proseku 33.393 dinara, dok je u isto vreme prosečna neto zarada u Srbiji bila 64.426 dinara.\nPredsednik Narodne stranke Vuk Jeremić izjavio je danas da je firma "KBV datakom", vlasničkom strukturom povezana sa "Milenijum timom", od 2016. godine do 2019. godine povećala prihode sa 280 miliona dinara na 1,6 milijardi, nakon što je dobila posao postavljanja kablova u širem centru Beograda.


Kina Americi: Setite se Drugog svetskog rata - 08.02.2017, Sputnik Srbija\nMinistar inostranih poslova Kine Bang Ji nakon izjave SAD o ostrvima oko kojih se spore Kina i Japan posavetovao je američku stranu da se podseti istorije... 08.02.2017, Sputnik Srbija\nvesti, svet, kina, japan\n© Wikipedia / WhisperToMeMIP Kine\nMinistar inostranih poslova Kine Bang Ji nakon izjave SAD o ostrvima oko kojih se spore Kina i Japan posavetovao je američku stranu da se podseti istorije Drugog svetskog rata.\nSa čime ide japanski premijer na susret sa Trampom?\n7 Februar 2017, 20:27\n„Želim samo da preporučim američkim prijateljima da se podsete istorije Drugog svetskog rata“, navodi Ministarstvo inostranih poslova Kine reči Vang Jia, kojima je on odgovorio na pitanje novinara o mogućem izbijanju vojnog konflikta između Kine i SAD u Južnokineskom moru i o tome koju šta Peking može da saopšti Vašingtonu tim povodom.\nKako je naveo Vang Ji, u Kairskoj deklaraciji iz 1943. godine i Postdamskoj deklaraciji iz 1945. godine jasno se navodi da je Japan za vreme Drugog svetskog rata bio u obavezi da vrati Kini ranije zauzete teritorije, uključujući ostrva Spretli u Južnokineskom moru. Šef kineske diplomatije je dodao da je 1946. godine Kina u saradnji sa američkom stranom povratila suverenitet nad ostrvima arhipelaga Nanša. Vang Ji je naglasio da je nakon toga jedan broj zemalja nezakonito zauzeo deo ostrva arhipelaga Nanša, što je dovelo do napetosti u Južnokineskom moru.\n7 Februar 2017, 15:21\nRanije je državni sekretar SAD Reks Tilerson potvrdio nameru nove administracije SAD da i dalje štiti Japan, uključujući sporna ostrva arhipelaga Senkaku u Južnokineskom moru. On je naglasio da se taj arhipelag nalazi pod jurisdikcijom Japana i da se na njega odnosi peta tačka Sporazuma o uzajamnoj saradnji i garanciji bezbednosti između SAD i Japana.\nOdnosi između Kine i SAD pogoršali su se nakon što je Tramp u decembru uznemirio Peking svojim telefonskim razgovorom sa tajvanskom predsednicom Caj Ingven i pretnjama nametanjem tarifa na robu uvezenu iz Kine, podseća britanska agencija.


Matić na otvaranju 4. Svetske internet konferencije u Kini | Beogradske vesti\nDržavni sekretar Ministarstva trgovine, turizma i telekomunikacija Vlade Republike Srbije Tatjana Matić prisustvovala je svečanom otvaranju 4. Svetske internet konferencije u Vuzhenu u Kini.\nTema ovogodišnje konferencije je „Razvoj digitalne ekonomije za otvorene i deljene pogodnosti – Izgradnja društva zajedničke budućnosti u sajber prostoru“.\nMatić se na otvaranju ovog skupa sastala sa osnivačem i predsednikom Alibaba grupe Džekom Maom, sa kojim je razgovarala o poseti srpske delegacije sedištu te kompanije u Hangdžou, koja je zakazana za danas, 4. decembra.\nOvom prilikom, Matić se susrela i sa izvršnim direktorom CISKO sistema Čakom Robinsom.\nU okviru konferencije u Vuzhenu održana je ceremonija na kojoj je predstavljena Inicijativa za međunarodnu saradnju u oblasti digitalne ekonomije u okviru platforme „Jedan pojas, jedan put“, koju su pokrenuli Administracija za sajber prostor NR Kine i Nacionalna komisija za reforme i razvoj NR Kine.\nDržavni sekretar je, u ime Republike Srbije, izrazila podršku Inicijativi za digitalnu ekonomiju, ističući da se njeni ciljevi podudaraju sa prioritetima definisanim u srpsko-kineskom Memorandumu o informatičkom putu svile, kao i u strateškim dokumentima za razvoj IKT-a u Republici Srbiji i programima i aktivnostima Ministarstva trgovine, turizma i telekomunikacija.\nSrbija je među sedam zemalja na svetu koje sa Kinom imaju zaključen Memorandum o informatičkom putu svile, u okviru kojeg se razvija međunarodna saradnja u digitalnoj ekonomiji.\nInicijativu su podržali Turska, Laos, Tajland, Ujedinjeni Arapski Emirati, Egipat i druge zemlje.\nMatić je ovom prilikom konstatovala da su digitalna ekonomija i telekomunikacije veoma važne za Srbiju jer omogućavaju smanjenje jaza između urbanih i ruralnih sredina, povećanje produktivnosti i unapređenje tradicionalne privrede.\nOd posebnog je značaja saradnja u oblasti pametnih gradova, koja doprinosi smanjenju troškova, boljim i efikasnijim uslugama za građane, a time i povećanju prihoda države, navela je Matić.\nZamenik predsednika Nacionalne komisije za reforme i razvoj NR Kine Lin Njensju istakao je da je želja kineske strane da se nastave tradicionalno dobri odnosi između Kine i Srbije i da ta saradnja treba da bude na ravnopravnoj osnovi.\nZaključeno je da su za nastavak saradnje ključni pilot projekat u kojem učestvuju gradovi Niš i Hangdžou, razvoj projekata u oblasti naučno-istraživačkog rada, proizvodnje i novih tehnologija, razmena kadrova i unapređenje njihovog obrazovanja, kao i razvijanje mehanizma komunikacije, koji će olakšati saradnju između dve države, navodi se u saopštenju Ministarstva trgovine, turizma i telekomunikacija.\nPosted in Beograd - Vesti Beograd, BEOGRAD-SRBIJA, EkonomijaTagged #ekonomija\nBeogradski Hipodrom otvaranje sezone 2019\nUhapšena službenica matičnih evidencija opštine Stari grad\nDete palo sa zgrade na Novom Beogradu\nUhapšeni osumnjičeni za otmicu u Beogradu


Mitrović: U 2019. nastavak započetih projekata\nredakcija March 20, 2019\t0 Komentara\nU dogovoru sa Ministarstvom građevine prošle godine su opredeljena sredstva za izradu nedostajuće projektne dokumentacije za čitav Regionalni vodoprivredni sistem Stubo-Rovni „Kolubara”. Između ostalog tu se našla i projektna dokumentacija za još jedno postrojenje za preradu vode na pećini kapaciteta od 600 litara u sekundi. Postrojenje koje je urađeno 1998.godine u vlasništvu JP Kolubare , takođe kapaciteta 600 litara , je nedovoljna količina prerađene vode kada se na sistem budu priključile sve opštine koje su u planu da se priključe : Ub, Lajkovac, Lazarevac, Mionica i Ljig. Za te opštine neophodno je po nekim procenama preko 1000 litara u sekundi kapaciteta za fabriku prerade vode, rekao je za INFO 24 direktor JP „Kolubara” Zoran Mitrović.\nPored postojeće fabrike kapaciteta 600 litara u sekundi, u toku je izrada projektne dokumentacije za još jednu fabriku istog kapaciteta , izabran je najpovoljniji projektant „Iwa consalt”, Beograd.\n„U avgustu mesecu je sklopljen ugovor sa projektantom, a već početkom septembra su otpočeli projektovanje , izlazili su na teren, trenutno vrše geološka istraživanja za potrebe geološkog elaborata projekta fabrike vode . Očekujemo da završetak projekta bude negde u julu mesecu tekuće godine, uz to bi projektant trebao da ishoduje i građevinsku dozvolu. Znači gotovu projektnu dokumentaciju sa izvođenjem radova i građevinskom dozvolom. Nakon toga sledi potraga za sredstvima koja će biti neophodna za izgradnju fabrike.To je prilično skupa investicija negde oko 5 miliona eura kompletno postrojenje s tim što ćemo koristiti deo već postojećeg postrojenja postojeći rezervoar i deo fabrike vode iz koga se doziraju hemikalije”, objasnio je Mitrović .\ndirektor JP „Kolubara” Zoran Mitrović, Foto: Željko Bošković\nOn je naveo da glavnim projektom brane i akumulacije je predviđeno postrojenje ,fabrika vode manjeg kapaciteta dva puta po 10 litara u sekundi koja je i izgrađena u podbranskom delu ,a namenjena je za snabdevanje vodom sela Stubo i Rovni sa jedne i druge strane brane. Urađena je projektna dokumentacija 2008. godine za izradu cevovoda od te fabrike vode do rezervoara u Stubu i rezervoara u Rovnima .\n„Grad je prošle godine opredelio sredstva za izvođenje radova , međutim nismo mogli da uđemo u izvođenje radova što se tiče cevovoda ka Rovnima . Nismo dobili građevinsku dozvolu iz razloga što je lokacija rezervoara na privatnoj parceli gde smo morali da rešimo imovinsko pravne odnose, međutim pošto se radi o poljoprivrednom zemljištu Grad kao davalac odobrenja za dozvolu je insistirao na tome da se rezervoar mora nalaziti na gradskom građevinskom zemljištu. Opredelili smo ove godine sredstva da uradimo doradu, izmenu projekta da pronađemo novu lokaciju za rezervoar , sad već znamo šta je problem , tako da ćemo odmah preimenovati namenu zemljišta”, nagovestio je direktor Mitrović.\n„Otvorio se još jedan problem sa izgrađenom fabrikom kapaciteta dva puta 10 litara u sekundi . To je postrojenje koje po propisima mora da radi 24 sata , a minimum je dva radnika u smeni. Znači neophodno je zaposliti 10-12 ljudi da bi opsluživali tu fabriku.Uredbom o broju zaposlenih mi ne možemo da zaposlimo nove radnike , ograničeni smo maksimalnim brojem zaposlenih. Količina vode koja će se isporučiti Stubo i Rovnima ne može da pokrije troškove postrojenja. Gledano sa ekonomske strane ne postoji ekonomsko-finansijska isplativost takvog projekta, pojasnio je Mitrović.\nŠto se tiče Stuba projekat je urađen 2008.godine, tu je uočen problem tehničke prirode, a to je trasa cevovoda do rezervoara u Stubu. Za tu deonicu ka Stubu smo dobili građevinsku dozvolu , međutim trasa koju je projektant izabrao je vrlo nepristupačna i praktično nemoguće izvesti radove, kaže Mitrović, dodajući da ove godine su planirana sredstva, angažovaće drugog projektanta i uradiće drugu trasu uz postojeću saobraćajnicu.\nTags: stubo rovni, zoran mitrovic\nNajnovije istraživanje: SNS stabilno na 55 odsto


18-09-2018 20:05 Srbija Društvo\nSkoro 120.000 kubika zemlje, od ukupno 300.000 kubika, sklonjeno je sa brda koje se obrušilo na Koridoru 10.\nGrdelica (Foto: Jutjub)\nPrema planu, do kraja godine ova deonica biće puštena u saobraćaj.\nMalo ko veruje da je uopšte moguće srušiti ovo brdo, a svi su sumnjičavi i da će biti završeno u najavljenom roku. Međutim, izvor iz "Koridora Srbije" kaže da radovi teku po planu i da su sa prethodne tačke 'kosine 3' srušili 500.000 kubika zemlje za četiri meseca.\n"Do sada je sa spornog dela sklonjeno 120.000 kubika zemlje, od ukupno 300.000. Radi se iskop velikim bagerima, i odguravanje materijala budložerima. Deo sklonjene zemlje biće iskorišćen za pokrivanje galerija, a deo će biti prebačen na deponiju "Pisani kamen", a koja je napravljena baš od zemlje sa 'tačke 3'", navodi sagovornik.\nPlan je, da se galerijama kontroliše odron.\n"Ispod galerije se izvode šipovi prečnika 90 centimetara, kojima će trajno biti stabiliovano klizište. Iskop se radi od jutra do mraka, zbog bezbednosti ne može noću da se radi. A kada se obezbedi dovoljno prostora, šipovi će početi i noću da se grade", navodi izvor.\nZašto je azijskom džinu najvažniji partner Evrope - malena Srbija? Pročitajte OVDE sve o tome.


"NajEUropljani" – Palma, Čadež i Folić - Jutarnji GLASnik\nPosted on 12/12/2017 19/04/2018 Author Redakcija Jutarnji GLASnik\tComment(0)\nNagrade Najevropljanin za 2016. i 2017, koje dodeljuje Prva evropska kuća u Beogradu, u ponedeljak uveče će u Skupštini grada Beograda biti uručene dobitnicima.\nMeđu njima su i predsednik Privredne komore Srbije Marko Čadež, glavni gradski urbanista Beograda Milutin Folić i predsednik Skupštine opštine Jagodine Dragan Marković Palma.\nKako se navodi, Izborni savet Prve evropske kuće je ovaj put stavio težište na promociju onih pojedinaca koji su u protekloj godini na stručan, organizovan i razvojno orijentisan način dali poseban doprinos daljem unapređivanju poslovnog ambijenta u zemlji, primeni kvalitetnih evropskih standarda i normi u političkom, pravnom i privrednom sistemu Srbije, stabilizaciji ekonomsko-finansijskih tokova i uravnoteženom i tradicionalnom izbalansiranom odnosu sa svim zemljama Evrope i šire.\nKako se navodi obe nagrade biće uručene sada „zbog učestalih izbora“.\nTagged NAGRADA, NAJEVROPLJANI, PRVA EVROPSKA KUĆA


Specijalne policijske jedinice u Bošnjačkoj mahali\nSpecijalne jedinice Kosovske policije nalaze se trenutno u naselju Bošnjačka mahala u severnom delu Mitrovice. U toku je pretres određenih objekata, saznaje KoSSev na licu mesta.\nSpecijalne policijske jedinice u Bošnjačkoj mahali (Foto KoSSev)\nNajmanje u jednoj ulici parkirano je nekoliko policijskih vozila, među kojima i oklopno.\nDeo ulice Knjaza Miloša u neposrednoj blizini istočnog mosta, u kojoj se nalazi nekoliko stambenih zgrada, je blokiran.\nU Kosovskoj policiji regiona Sever kažu da nemaju saznanja o ovoj akciji, ali da se pretpostavlja da to ponovo rade jedinice iz Prištine.\nSa druge strane, iz Kosovske policije u Prištini takođe nisu imali informacija o akciji na Severu, naglasivši da je potrebno da prethodno provere.\nRanije jutros, u selu Zupče u opštini Zubin Potok, ponovo je došlo do oružanog napada na Kosovsku policiju, što je ujedno šesti napad na policiju tokom ovog meseca.\nKako je potvrdila KP, na policijsko vozilo pucano je iz vatrenog oružja u blizini obdaništa u ovom mestu, a u incidentu niko nije povređen.


Ruskinja Marija Butina se vratila u Moskvu posle odsluženja kazne u SAD (VIDEO)\nBeta 26. oktobra 2019. 13:45\nRuskinja Marija Butina, osudjena u SAD po tužbi da je bila tajni ruski agent vratila se danas u domovinu, gde je deportovana posle odsluženja zatvorske kazne.\nButina, koja je kao aktivistkinja za prava na nošenje oružja težila da se ubaci u američke konzervativne političke grupe i da promoviše interese Rusije u vreme kada je predsednik SAD Donald Tramp došao na vlast, juče je puštena iz zatvora u saveznoj državi Floridi.\nU kratkom obraćanju novinarima po sletanju na moskovski aerodrom Šeremetjevo, Butina je zahvalila onima koji su je podržavali. Nosila je buket cveća i oslonila glavu na rame oca Valerija koji je došao iz njihovog rodnog mesta Barnaul u Sibiru da je sačeka.\n„Ja sam veoma, veoma, veoma srećna što sam kod kuće. Veoma sam zahvalna svima koji su me podržavali, svim ruskim gradjanima koji su pomagali i pisali mi pisma i donirali novac za moju odbranu“, kazala je Butina.\nNju je na aerodromu sačekala i portparolka ruskog ministarstva spoljnih poslova Marija Zaharova koja je izjavila da je 30-godišnjakinja žrtva čvrstih antiruskih stavova.\n„To je ono što je nažalost započela prethodna američka administracija, trudeći se da uništi bilateralne odnose. Ona (Butina) zaista nikome nije nanela nikakvu štetu. Ona je samo devojka, mlada žena, koja je pokušala da uloži svoju mladost, i ako hoćete, svoj dar i talenat u povezivanje ljudi“, navela je Zaharova.\nButina je uhapšena u julu 2018. godine i osudjena na 18 meseci zatvora.\nOna je u decembru pred američkim sudom priznala krivicu po optužbi da je delovala kao neregistrovani agent Rusije. Priznala je da je s bivšim ruskim poslanikom radila na uspostavljanju kontakata u američkom Nacionalnom udruženju za oružje (NRA) kako bi se približila konzervativcima u SAD.


Evropska nedelja lokalne demokratije - Ritam Grada - vesti Kragujevac\nNaslovna Vesti Evropska nedelja lokalne demokratije\nU sklopu obeležavanja ,,Evropske nedelje lokalne demokratije” (ENLD), koja se održava pod sloganom „Zaštita životne sredine: lokalne zajednice preduzimaju mere”, u Kragujevac je održan je tematski skup pod nazivom „Kako da sačuvamo naš grad od zagađenja“.\nUčesnike skupa, u ime domaćina, grada Kragujevca, pozdravio je Stefan Nikezić, član Gradskog veća za unapređenje i zaštitu životne sredine, a skupu su prisustvovali i Dušan Aleksić, član Gradskog veća za obrazovanje, predstavnici Kancelarije za mlade grada Kragujevca i ekoloških udruženja.\nNamera organizatora je da interakcijom između prosvete, grada i civilnog sektora budu pokrenute zajedničke akcije i skrene pažnja javnosti o tome koliko je bitno kontinuirano i od najmlađeg uzrasta raditi na unapređenju zaštite životne sredine.\n“Pre dve nedelje su Ministarstvo zaštite životne sredine i Ministarstvo nauke, prosvete i tehnološkog razvoja potpisali sporazum o saradnji u okviru koga je planirano, da u narednoj, 2022. godini, u 29 škola u Srbiji budu održane edukativne radionice kako bi se deci i mladima govorilo o važnosti očuvanja životne sredine. Danas ćemo govoriti upravo o tome, šta mi, kao grad, uz podršku obrazovnih ustanova i civilnog sektora možemo da uradimo”, kazao je Nikezić.\nNajavljena je i akcija “Kluba akcijaša i volontera” na uređenju Spomen parka Šumarice, koja počinje u subotu 9 časova.\nSledeći članakGV: Počinje javna rasprava o budžetu


Slovenačka vlada uvodi zabranu seoskih straža – Krstarica\nSlovenačka vlada uvodi zabranu seoskih straža\nTanjug 26. novembra 2019. 13:03\nLJUBLJANA – Slovenačka vlada poslala je danas u parlamentarnu proceduru predlog izmena zakona o državnoj granici i zakona o javnom redu i miru kojima se zabranjuje delovanje tzv. seoskih straža koje su se pojavile uz granicu s ciljem zaustavljanja ilegalnih migranata.\nTim zakonskim izmenama predviđa se novčano kažnjavanje osoba ili grupa koje uz granicu paradiraju u maskirnim uniformama ili sa replikama oružja, odnosno takozvanih protivmigrantskih „seoskih straža“.\nZaštita državne granice u isključivoj je nadležnosti policije, a takozvane seoske straže i paravojne garde pokušavaju da se mešaju u rad policije, ometajući time njen rad, i u delu javnosti podstiču uznemirenost i strah, navela je vlada u saopštenju nakon dopisne sednice, prenosi Hina.\nSlovenačka vlada predložila je zabranu „svakog postupanja pojedinca ili grupe čiji je cilj nadzor državne granice na način koji je jednak ili podseća na izvođenje policijskih dužnosti“, što znači da pojedinci ili grupe u pograničnom pojasu ne smeju da se pojavljuju u maskirnim ili sličnim uniformama ili sa replikama oružja, a za prekršaj su zaprećene i visoke novčane kazne.\nKako se navodi, pojedinac koji napravi takav prekršaj kažnjavaće se sa najmanje 1.000 evra, a ako ga napravi kao deo grupe kaznom od najmanje 1.500 evra.\nSlovenačka javnost u prethodnom periodu bila je uznemirena okupljanjem pripadnika tzv. Štajerske straže, kontroverznog Andreja Šiška iz Maribora, koji tvrdi da oni pomažu policiji u odvraćanju mogućeg novog migrantskog talasa.\nDodaje se da će vladin predlog doći na dnevni red parlamenta na usvajanje do kraja godine.\nSlovenačka policija u subotu je u blizini Krškoga legitimisala i privela na informativni razgovor više pripadnika Šiškove formacije i zaplenila više komada replika oružja.\nPremijer Zdravko Krivokapić: „Istorija će pokazati, ova vlada je…\nU Crnoj Gori policajci deaktivirali zabranu ulaska određenim…\nIz SDP kritike na račun Bakira Izetbegovića zbog najave…\nU Skoplje sleteli avioni sa telima stradalih u nesreći u…\nMitropolit nekanonske CPC optužio SPC da Crnogorce upisuju…\nZdravko Krivokapić: „Ko treba u ćošak, a ko je u ćošku…\nU nedelju se održavaju izbori u tri opštine Crne Gore


Kako se formira cena građevinskog zemljišta u Beogradu? - Vesti\nKako se formira cena građevinskog zemljišta u Beogradu?\nZa početak, hajde da definišemo pojam građevinsko zemljište: Građevinsko zemljište predstavlja deo zemljišnog prostora koji obuhvata prostor na kome su se izgradili razni objekti, ali i prostor koji je neophodan za upotrebu tih objekata, kao što je na primer parking.\nGrađevinsko zemljište može biti i zemljišni prostor na kojem još nije ništa izgrađeno, ali postoji mogućnost da se koristi za tu namenu.\nKada je reč o Beogradu, građevinsko zemljište je veoma ograničeno i ova činjenica se odnosi i na dobro poznate, ali i na manje popularne lokacije.\nCena građevinskog zemljišta u mnogim predelima i regijama ključni je faktor odabira prostora za gradnju stambenog, poslovnog ili nekog drugog prostora, pored niza pratećih elemenata ponude prodavaca.\nPogledajte ponudu građevinskog zemljišta u Beogradu na našem sajtu:\nNaša prestonica ipak nije dokaz da je cena uvek od ključnog značaja za odabir zemljišta, jer su i parcele u strogom centru, koje logično imaju višu cenu, odavno zauzete, pa je dostupnih parcela za kupovinu u strogom centru Beograda sve manje.\nCena u kontekstu lokacije za gradnju u prestonici\nLokacija za gradnju je od ključne važnosti kada se govori o cenovnim rangovima građevinskog zemljišta u Beogradu. Najčešće, cena se izražava po jednom aru parcele koja je na prodaju. Svi placevi, mogu se teorijski podeliti na manje – do 1.500 kvadratnih metara gradnje i veće, preko navedene površine.\nSve lokacije u Beogradu, kao i u svim drugim gradovima usklađuju se sa urbanističkim planovima, što može dodatno uticati na povećanu ili smanjenu popularnost parcele. Mogućnost podizanja dva i više spratova, pa čak i do osam, kao i potkrovlja, zatim maksimalna površina koja se može prodati i srodni elementi, pod nadzorom su svakog urbanističkog odeljenja grada, što je važan cenovni faktor u vezi sa atraktivnošću odabrane lokacije, ali ne nužno i presudan.\nCenovni opseg građevinskog zemljišta na periferiji, odnosno okolnim naseljima kreće se oko 2.000 evra, dok strogi centar grada može zahtevati da se za jedan ar placa izdvoji čak i do 200.000 evra. Razlog zašto cena naglo „skače“ i do 100 puta, jeste upravo zbog činjenice da je centar grada znatno popularniji za šoping, poslovne aktivnosti, ali i stanovanje bez autobuskog prevoza i dugih sati putovanja. U centru Beograda je skup svega što je značajno jednoj porodici – niz kompanija, kulturnih znamenitosti i zdanja, škola, univerziteta, pozorišta, bioskopa, šoping centara i mnogo čega drugog. Ono što je možda i najizraženije kao veliki uticaj na drastičan rast cena, jeste sam nedostatak dovoljnog građevinskog zemljišta u strogom centru Beograda, tačnije ponuda je sve manja, dok je tražnja i dalje enormno velika, pa se to balansira rastom cena.\nRASTE PRODAJE PLACEVA - LJUDIMA NEDOSTAJE PRIRODA\nZAŠTO JE BEOGRAD SKUPLJI OD NOVOG SADA\nDobro su poznate i lokacije kao što su Vračar, Zvezdara, Senjak, Dedinje i Crveni krst, pa važe za izrazito popularne, ali i skupe lokacije za gradnju. Na ovim mestima prostora za prodaju po aru je sve manje, i cene ne padaju ispod 60.000 evra za jednu mernu jedinicu.\nLokacije kao što su Žarkovo, Labudovo brdo, Košutnjak i slično, udaljenije su od centra, pa samim tim građevinsko zemljište po jednom aru ima nižu cenu. Najtraženije su u okviru cena do 2.000 evra, ali obično pronaći građevinsko zemljište u Beogradu i okolini i po duplo većoj ceni u današnje vreme predstavlja uspeh, jer je i najudaljenija periferija prestonice danas „živahna“ i naseljena.\nPalilula, Voždovac, Mirijevo i nenaseljeni deo Zemuna važe za lokacije gde se mogu pronaći vrlo verovatno najjeftiniji placevi.\nIzbor građevinskog zemljišta u pogledu lokacije u najvećoj meri zavisi od namene za koje se parcele kupuju. Naime, ako je u pitanju gradnja kuće, kupuje se manja površina, dok se za izgradnju stambenih jedinica biraju površine koje mogu da ispune sve zahteve jedne stambene zgrade. Poslovni prostori biraju se prema lokaciji u zavisnosti od njenog značaja za buduće aktivnosti – ako se radi o proizvodnom pogonu, bolji izbor je periferija grada, dok ako je u pitanju izgradnja predstavničkog centra, kancelarijskog i sličnog biznis prostora, blizina centra Beograda igra važnu ulogu, kao i povezanost sa svim drugim popularnim lokacijama u gradu i na periferiji.\nDrugi faktori od značaja za izbor građevinskog zemljišta u Beogradu\nAko izuzmemo kontekst popularnosti lokacije ili blizine strogog centra Beograda, postoji još faktora, koji pored navedenog utiču na atraktivnost i traženost određenog građevinskog zemljišta, a posledično i na cenovni opseg po jednom aru.\nOvde se pre svega misli na samo prisustvo određenih instalacija, kao što su vodovodne i električne, kontakt sa vlasnikom ili posrednicima, zatim reljefni teren zemljišta, udaljenost od ključnih tački od važnosti za kupca, povezanost sa saobraćajnicama i ostatkom grada, kao i niz drugih faktora koji mogu biti kako lične, tako i lokacijske prirode.\nPrimarno jeste postojanje svih instalacija, tj. priključaka za struju, vodu, regulisanost kanalizacije, kao i svih neophodnih instalacija. Viša cena građevinskog zemljišta u Beogradu praćena je većim pratećim paketom, odnosno prisustvom svih neophodnih instalacija, koje bi omogućile gradnju u što kraćem vremenskom roku. A ako pođemo od činjenice da priključak za struju ili vodu zahteva zaista veće sume novca, već postavljene instalacije predstavljaju gotovo nužnu prednost za odabir odgovarajućih parcela u svim gradovima, pa i u našoj prestonici.\nKomunikacija sa vlasnikom ili posrednicima\nPored toga, kupcima, odnosno investitorima je veoma važno da blagovremeno, ali često i u što kraćem roku raspolažu pravovremenim informacijama, koje će olakšati i upotpuniti investiranje. Kontakt sa prodavcem, vlasnikom ili posrednikom za prodaju zemljišta može imati uticaj na percepciju cene parcele na određenoj lokaciji iz ugla kupca. Naime, ako kontakt izostane, ili se plasiraju dvosmislene informacije, kao i u neodgovarajućem roku, kupac može da izgradi sliku da to građevinsko zemljište nema dovoljan kvalitet za predviđenu cenu, i ujedno da promeni odluku.\nReljefni teren zemljišta\nSami predeli reljefa i mogućnost podizanja spratova, proširivanja objekata koji bi se gradili na građevinskom zemljištu, kao i maksimalno korišćenje kupljene parcele, mogu uticati na odluku o izboru najboljeg prostora u Beogradu.\nRazvijenost saobraćajne infrastrukture\nUz sve navedeno, veoma je važna razvijenost saobraćajne infrastrukture, što je u našoj prestonici veoma bitan faktor. Bez obzira na kojoj lokaciji se nalazi građevinsko zemljište jako je bitno da je dobro povezano sa ostalim delovima grada. Sve lokacije u prestonici povezane su uglavnom dobrim putevima. Javni gradski prevoz obuhvata, pored autobusa i tramvaje, ali i gradski voz.\nPovezanost sa važnim punktovima u gradu\nJedino u slučaju da je mala udaljenost lokacije od centra presudan faktor, mogu se odabrati popularne, urbane i gradske lokacije, kojih je napominjemo sve manje, a samim tim su i cene više. Cena je obično najvažniji, ali ne uvek i nužno presudan faktor odabira građevinskog zemljišta, posebno kod investitora koji imaju velike planove za gradnju, pa su spremni da izdvoje više desetina hiljada evra za samo jedan ar prostranstva u Beogradu. Suprotno, prilikom odabira građevinskog zemljišta za gradnju kuće ili manjeg objekta, biraju se varijante od 2 do 3 ara, i u nekim slučajevima maksimalno do 5 ari, i najčešće izbor bude usmeren na mirnije predele Beograda, odnosno periferiju, koja je razvijena u svakom pogledu.\nCena građevinskog zemljišta u Beogradu ima vrlo veliki i raznolik opseg. U najvećoj meri zavisi od odabrane lokacije, kada može da poraste i više od 100 puta po jednom aru.\nPored same lokacije, cenu parcele dodatno povećavaju postojanje ili nepostojanje instalacija za vodovod, električnu energiju, sistem kanalizacije, kao i mnogi drugi faktori.\nTakođe, neki sporedni faktori kao što su sam reljefni izgled parcele i maksimalan kapacitet gradnje, zatim dostupni putevi, autobuska stajališta i vidovi prevoza, i obavezno udaljenost od centra Beograda, mogu imati veliku ulogu u formiranju cene građevinskog zemljišta, a još više u stvaranju percepcije kupaca, kod kojih je novčani izdatak samo jedan od elemenata investiranja.\nJer, bez obzira na sve navedene cenovne i necenovne faktore, „vrednost se kreira u očima potrošača“, pa je percepcija svakog pojedinačnog kupca od velikog značaja za odluku da li investirati u određeno zemljište ili ne.


Zaposleni u “Hajnekenu” posadili 1.000 sadnica u Zaječaru, Novom Sadu i Beogradu – Posadi svoj hlad\nZaposleni u kompaniji “Hajneken Srbija” posadili su 500 sadnica drveća u Zaječaru, Novom Sadu i Beogradu, u okviru akcije “Posadi svoj hlad”.\nZa svaku od 500 sadnica koje su zaposleni u kompaniji “Hajneken Srbija” posadili, kompanija je donirala po jednu dodatnu sadnicu za građane širom Srbije.\nBrojem od ukupno 1.000 sadnica kompanija “Hajneken Srbija” zajedno sa svojim zaposlenima, omogućila je uštedu 24 tone ugljen-dioksida godišnje, odnosno 720 tona ugljen-dioksida za period od 30 godina.\nZaštita životne sredine, smanjenje emisije CO2 i očuvanje zelenih resursa i vode su prioriteti održivog poslovanja kompanije “Hajneken Srbija”, u okviru programa “Stvarajmo bolji svet”, a ovom akcijom zaposleni ove kompanije lično su doprineli i pomogli u očuvanju lokalne zajednice u Zaječaru, Novom Sadu i Beogradu.\n“U jesenjoj i prolećnoj akciji sadnje građanima je podeljeno 60.000 sadnica. Naš cilj je da u predstojećem periodu podelimo još 300.000 sadnica građanima i pomognemo da naša planeta postane zdravije mesto za život. Kompanija ‘Hajneken Srbija’ je među prvima podržala akciju ‘Posadi svoj hlad’ i pokazala spremnost da doprinese poboljšanju kvaliteta životne sredine”, poručuju organizatori akcije “Posadi svoj hlad”, NVO “Zeleni razvojni centar”.\nVoda predstavlja veoma važan resurs u proizvodnji piva i njena balansirana upotreba je od izuzetne važnosti, a samo tokom poslednje decenije kompanija “Hajneken Srbija” smanjila je potrošnju vode u svom proizvodnom procesu za 75 odsto i, iz godine u godinu, nastoji da održi ovaj trend i još više doprinese očuvanju vodenih resursa.\nPortfolio brendova kompanije “Hajneken Srbija”


Pravila o zaštiti privatnosti – Fiora Villas, zvanični veb sajt | Vikend naselja u gradu Trapezaki\nOva Izjava o zaštiti privatnosti se odnosi na veb sajt www.fioravillas.com koji je u vlasništvu i kojim upravlja objekat Fiora Villas. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.fioravillas.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na fiora_villas@hotmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na fiora_villas@hotmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na fiora_villas@hotmail.com . Takođe, svoja pitanja i nedoumice možete da uputite lokalnim organima za zaštitu podataka.


Da li mesta na koja izlaze određuju i ponašanje mladih? - oradio.rs\nDa li mesta na koja izlaze određuju i ponašanje mladih?\nSvaka generacija stvara nešto svoje. Baš zato, muzika, stil oblačenja, umerenost, neumerenost, očekivanja i ciljevi izlaska veoma zavise od mesta provoda koje mladi posećuju. Od keja do klubova, mladi imaju mogućnost da posete i poslušaju nešto novo, te da tako odrede šta im se najviše sviđa, ali i da budu upoznati i sa drugim vrstama muzike, što bi moglo da utiče na njihovo odrastanje i izbore u životu.\nKada je u pitanju takozvana "mejnstrim" mesta, mladi izlaze u klubove u kojima se pušta tehnotronik. Zbog ove inovacije, devojka koja izlazi po ovakvim mestima Isidora Pilipović kaže za Oradio da se generacije koje su nedavno postale punoletne uglavnom ponašaju u skladu sa tekstovima u ovoj vrsti muzike.\n"Najčešće mesta gde mladi izlaze imaju dj-eve koji puštaju tu vrstu nove muzike, koju ne znam ni kako bih nazvala. Ona je često vulgarna, ima dosta ružnih reči i izraza koje mladi sve više ubacuju u rečnik i koriste. Videla sam i na društvenim mrežama i u izlasku da se deca mnogo slobodnije ponašaju, onako kako prethodne generacije nisu i to mi je, iskreno, ružno. Uvek je bilo ružno, ali danas je u mnogo većoj meri", rekla nam je Isidora.\nIako je svaka generacija različita, ono što utiče na psihologiju i odrastanje mladih je okruženje na koje mogu da se ugledaju. Apsolvent na psihologiji Marko Nikolić kaže da je upravo ono što mladi oko sebe imaju u izlasku model na koji se ugledaju, odnosno, to je nešto što veoma utiče na njihov razvoj.\n"Izlasci mladih u grad, pored toga što predstavljaju zabavu, svakako jesu važan vid socijalizacije. Osim što su prilika za sticanje poznanstava i veza, izlasci služe i kao vid učenja po modelu. Mladi u svom formativnom periodu u gradu pored sebe imaju osobe na čije ponašanje mogu da se ugledaju, tako da će razlika između onih koji izlaze u lokale gde se, na primer, pušta turbo folk muzika i onih koje izlaze na neka alternativnija mesta biti sve veća. Globalno gledajući, mesta za večernje izlaske predstavljaju pravu malu kratkotrajnu podelu stanovništva, ko zna koju u Srbiji, ali na svu sreću u ovoj nema ništa loše i ona postoji u svakom delu planete", rekao nam je apsolvent psihologije.\nPored pomenute mejnstrim muzike, postoji i druga strana, odnosno, alternativna scena. Dom b-612 je jedno od alternativnih mesta koje okuplja mlade zahvaljujući svom raznovrsnom programu. Odnedavno su uveli trep žurke koje okupljaju mlađe generacije. Nataša Ivaneža iz Doma b-612 kaže nam da je vidljiva razlika između publike na trep žurkama i ostalim programima koji dom pruža.\n"To jako zavisi od programa, dok program čine bendovi, džez svirke i tribine, publika jeste naše godište i malo starija. Kada se priča okrene na žurke, pogotovo na trep žurke, tu baš dolaze klinci 14, 15, 16 godina... Na trep žurkama je jako čudna situacija, baš se vidi da su tek počeli da izlaze i da nemaju svest o tome da taj prostor neko vodi i da neko to mora da održava", kaže naša sagovornica.\nNataša zaključuje da takvim ponašanjem oni pokazuju vrlo malo poštovanja prema ljudima koji se tu nalaze, ali i prema samom prostoru.


Na redovnoj sednici Skupštine opštine Vladimirci došlo je do promene vlasti.\nNaprednjake, koji su po formiranju vlasti, od 25, imali 13 odbornika, napustila je jedna odbornica, tako da je formirana većina koju čine odbornici dosadašnje opozicije – SPS, DS, Jedinstvena Srbija i Grupa građana „Janko Đurić“.\nNaprednjaci, na čelu sa predsednikom skupštine napustili su skupštinsko zasedanje, dok je novoizabrana većina nastavila sa radom. Za predsednika opštine izabran je Dragan Simeunović iz SPS-a, a za predsednika Skupštine Janko Đurić.\n« Nekadašnje svetska prvakinja u plivanju Nađa Higl kandidat za potpredsednika Demokratske stranke Antić predao potpise za kandidaturu za predsednika DS »


Vesti online / Vesti / Svet / Zašto je Izrael bombardovao Damask? (VIDEO)\nZašto je Izrael bombardovao Damask? (VIDEO)\nIzraelski ministar za obaveštajne poslove Izrael Kac izjavio je da je "incident u Siriji" odakle stižu saopštenja o avio-udarima po aerodromu u Damasku u potpunosti u skladu sa izraelskom politikom borbe protiv pokušaja Irana da se libanskom Hezbolahu preda savremeno oružje.\nIzraelski borbeni avioni F-35 (Foto: Arhiva)\nU intervjuu lokalnom radiju, ovaj političar se uzdržao od priznanja odgovornosti Izraela za noćni nalet. U pres-službi Vojske Izraela nisu dali nikakav komentar povodom incidenta.\nBivši šef izraelske specijalne službe "Nativ" Jakov Kedmi objasnio je zašto je izraelska avijacija izvela udar na aerodrom Damaska.\n- Pošto Iran, koristeći infrastrukturu u Siriji, prebacuje naoružanje (rakete, PVO) za grupu Hezbolah u Libanu, Izrael će se boriti protiv toga. Kada stigne informacija da stiže partija naoružanja i da se istovaruje u skladišta, mi ih uništimo. To se radilo više puta, i nažalost, ovaj neće biti poslednji - rekao je Kedmi.\nEkspert je obratio pažnju na to da udar izraelskih aviona nije bio usmeren protiv Hezbolaha u Libanu kao takvog.\n- Sa tom organizacijom nastaju problemi tek kada je njihova aktivnost usmerena protiv Izraela - naglasio je Kedmi.\n* Fatalan izraelski napad na Asadove vojnike, trojica poginula\nSVET Izrael bombardovao pozicije Vojske Sirije\nSVET Teroristi obezglavljeni, Izrael ubio vrhovnog komandanta


Prema rezultatima nove studije, određena mutacija gena objašnjava zašto se kod nekih ljudi javljaju simtomi herpesa, dok se kod drugih ne javljaju.\nKarakteristični simptomi herpesa su plikovi koji se pojavljuju na usnama i oko njih, a uzrokuje ih herpes simpleks virus tipa 1 (HSV-1). Između 80% i 90% ljudi je zaraženo ovim virusom, ali samo jedna četvrtina njih često pati od povremenih ili čestih plikova.\nŠkotski istraživači su analizirali uzorke krvi od ljudi kojima se javljaju plikovi i ustanovili da oni imaju mutaciju u genu pod nazivom IL28b. Ova mutacija znači da telo ne može proizvesti adekvatan imuni odgovor na HSV-1.\n„Većina ljudi nosi u sebi virus herpesa, ali do sada nismo znali zašto se samo kod nekih razvijaju plikovi na usnama,“ kaže profesor Jirgen Has sa Univerziteta u Edinburgu.\n„Znajući da je osetljivost na virus povezana sa određenim genima ljudi, naglašava se potreba za daljim istraživanjima koja će se baviti evolucijom samog virusa, kao i osetljivošću domaćina na infekciju“, dodaje on.\n„IL28b gen takođe je povezan sa terapijama za lečenje hepatitisa C. Ako je ovaj gen mutirao, pacijenti imaju manje šanse da pozitivno reaguju na lečenje.\nNaše istraživanje pruža dodatne dokaze da jedna genetska mutacija može biti povezana sa različitim vrstama virusa“, zaključuje Has.\nMnogi od nas imaju probleme sa virusima koji izazivaju herpes ili afte, kod nekih osoba se to često ispoljava, kod nekih ređe, ali, kao što se vidi, jedan od razloga su geni.\nČinjenica je da se herpes ili afte pojavljaju kada smo pod stresom, kada smo hronično umorni, kada padne imunitet, kada nismo u fizičkoj kondiciji, kada „oslabimo“ sa ishranom (manjak vitamina i minerala)…


Zaključci studija slučaja - interaktivni urbanizam\nZaključci koji se odnose na transparentnost i kvalitet informisanja građana\nAnaliza dva plana na ranom javnom uvidu i javnom uvidu u periodu pandemije virusa kovid-19, odabranih usled velike pažnje javnosti, zvaničnika i medija, koja im je posvećena, ukazala je na nekoliko opštih zaključaka koji se mogu izvesti u vezi s transparentnošću i kvalitetom informisanja građana.\nZvanična internet stranica Grada Beograda ne oslikava niti odgovara na medijsku pažnju koja prati veliko interesovanje javnosti, izražavanje značajnog broja različitih stavova i brojne izjave zvaničnika u vezi s planovima na javnim uvidima, čime ne uspeva da se pozicionira kao javni servis koji služi za provereno i tačno informisanje javnosti primarno u vezi s ovim procedurama.\nIzjave gradskih zvaničnika prenesene na zvaničnu internet stranicu Grada Beograda dominantno su ocenjene kao netačne ili upitne, odnosno neutemeljene. Rezultati analize impliciraju da nasuprot tome da se pravoverno informiše javnost, zvaničnom internet stranicom Grada Beograda u kontinuitetu se javnost dovodi u zabludu u vezi s procedurama i sadržajem urbanističkih planova.\nZnačajan broj neutemeljenih i netačnih izjava gradskih zvaničnika prenesenih na zvaničnu internet stranicu Grada Beograda i u vodećim medijima ukazuje na odsustvo odgovornosti javnih funkcionera pri predstavljanju rada javnih institucija, što dalje implicira značajne nedostatke u postojećem modelu upravljanja koji teži da se temelji na demokratskim načelima.\nPored uočene duboke polarizacije između stavova građana i različitih eksperata s jedne strane, i gradskih zvaničnika s druge strane, primetno je i odsustvo bilo koje vrste dijaloga, pa i u odnosu na teme i pitanja koja se potežu u medijima. Naime, dok se s jedne strane u medijima postavlja značajan broj različitih pitanja, u izjavama gradskih zvaničnika ponavlja se nekoliko istovetnih tema i odgovora, koji su u oba analizirana slučaja značajno manjeg obuhvata od sadržaja postavljenih pitanja i s izostankom odgovora na iznete konkretne parametre i zahteve.\nRezultati analize su pokazali da od strane javnih institucija, veliko interesovanje koje su javnost i mediji iskazali za dva analizirana plana na javnom uvidu nije iskorićeno kao potencijal za građenje javne diskusije, osnaživanje i razvoj participacije i unapređenje demokratskog modela upravljanja, već se nasuprot tome aktivno teži da se javnost pasivizira i isključi iz procesa donošenja odluka od javnog interesa.\nRezultati analize su pokazali tendenciju gradskih zvaničnika da legitimitet interesa koji je izražen u javnosti deli prema tome da li je u pitanju „privatni“ ili „javni“ interes, odnosno da se u procedurama participacije (RJU, JU) legitimnim smatraju samo interesi koje vlasnici parcela u obuhvatu plana iskazuju, dok se interesi drugih građana koji se mahom temelje na odbrani javnih dobara odbacuju kao nelegitimni. Ovakva podela je direktno u suprotnosti s demokratskim načelom upravljanja i omogućavanjem participacije svih zainteresovanih strana u artikulaciji i zaštiti javnog interesa, kao temelju demokratskog uređenja.


U petak skraćeno, Božić neradan – Nadlanu.com\nU petak skraćeno, Božić neradan\nObjavljeno 5. jan 2012. / 11:20:38\nBEOGRAD, 5. januara 2012. (Beta) – Veći trgovinski objekti u Srbiji na Božić, 7. januara, biće zatvoreni, dok će u petak, na Badnji dan, raditi skraćeno.\nKako je saopštila Delez grupa, Tempo objekti i Maksi prodavnice na Badnji dan će raditi do 18.00, u subotu 7. januara biće zatvorene, dok od nedelje 8. januara svi objekti rade uobičajno.\nProdajni objekti Merkatora, kako je saopšteno iz te kompanije, 6. januara radiće do 19.00, dok će na Božić, do 10.00 biti otvoreni maloprodajni objekti Roda supermarketi i marketi, a Roda megamarketi i veleprodajni objekti će biti zatvoreni.\nProdavnice SOS marketa u petak, 6. januara radiće od 7.00 do 19.00, u subotu 7.januara će biti zatvorene, dok će u nedelju 8. januara raditi od 7.00 do 14.00.\nProdajni objekti Metro keš end keri neće raditi na Božić, 7. januara, dok će sutra na Badnji dan biti otvoreni do 17 sati, a 8.januara će početi sa radom u 6.00.\nTržni centri “Ušće” i “Delta siti” u petak, 6. januar biće otvoreni do 18.00, a na Božić neće raditi. U subotu 7. januara u Delta sitiju biće otvoren samo bioskop Sinepleks (Cineplexx) od 15.00 do 02.00.\nZelene pijace u Beogradu, kako je saopštilo Javno komunalno preduzeće Gradske pijace, neće raditi 7. januara, dok će Kvantaška pijaca raditi neprekidno.\nPošte u Srbiji radiće u petak, na Badnji dan, skraćeno do 17 sati, saopštilo je preduzeće PTT Srbija. Na Božić, u subotu 7. januara, biće otvorene samo pošte na graničnim prelazima i pošta 36354 Kopaonik, i to od 15 do 20.30 sati.


Pakistanski atomski eksperti podvrgnuti saslušanjima - 2003-12-23\nPakistan je saopštio da poèetna istraga pokazuje da su neki od nuklearnih nauènika možda bili motivisani “liènom ambicijom i pohlepom” i preneli svoja znanja o osetljivoj nuklearnoj tehnologiji Iranu. Medjutim, kao što je javio dopisnik Glasa Amerike iz Islamabada, Ajaz Gul, funkcioneri istièu da pakistanska vlada nije ovlastila prenos takvih podataka.\nPredstavnik ministarstva inostranih poslova, Masud Kan, izjavio je da pakistanska vlada ispituje neke od svojih nuklearnih nauènika da bi ustanovila da li su bili umešani u transfer osetljivih tehnoloških znanja Iranu. Kan je na konferenciji za štampu rekao da je medju onima koji se saslušavaju i osnivaè pakistanskog programa za izgradnju nuklearnog oružja, Abdul Kadir Kan:\n”Postoje nagoveštaji da su neki pojedinci možda bili motivisani liènim ambicijama i pohlepom. Medjutim, moram dadati da nismo doneli konaènu odluku.”\nIsti predstavnik je izjavio da je istraga poèela pre šest nedelja, nakon dobijanja odredjenih informacija od strane iranske vlade i Medjunarodne agencije za atomsku energiju. Isti predstavnik je ponovo ukazao da vlada nije bila umešana u širenju nuklearnog oružja i istakao da je Pakistan odgovorna nuklearna država i da ima pouzdan sistem komande i kontrole.


DOWNLOAD Boeing 717-200 FSX i P3D - Rikoooo\nVeličina 172 MB\nPreuzimanja 81 987\nBoeing 717 je komercijalni avion sagradio Boeing. To je bio najmanji avion svog asortimana. Pokrenut u 1995 pod nazivom MD-95 bio posljednji ostatak brenda McDonnell Douglas je kupio Boeing u 1997. U 717 oznaka je prvobitno bio namijenjen da se pripisati vojne verziju 707, C-135, ali nije koristio i stoga se vratio u MD-95.\nOvaj 100 sedišta komercijalni avion nikada nije bio u mogućnosti doći do svog cilja, a odluka da uhapsi je javno najavio sredinom januara 2005 Alan Mulally, predsjednik komercijalne divizije aviona Boeing: "Tržište za ovaj avion ne nastaviti proizvoditi 717 izvan naše postojeće naredbe. ". Ali odluka je pripremljen od kraja 2001 i nekoliko stotina miliona americka dolara izdvojeno za tu svrhu. (Wikipedia)\nKompletna prezentacija ovog dodatka je dostupan u videu ispod:\nBoeing 717-200 FSX i P3D Preuzimanje


Grčka produžila zabranu letova za 7 zemalja koje nisu članice EU - KoZnaZna - Vizni režim, putovanja\nGrčka je produžila zabranu letova za/iz sedam evropskih zemalja, dok će svim međunarodnim letovima biti dozvoljeno sletanje samo na međunarodnom aerodromu u Atini.\nU isto vreme, zabrana za državljane zemalja koje nisu članice EU ostaje na snazi do kraja maja.\nPrema saopštenju Uprave civilnog vazduhoplovstva, zabrana leta odnosi se na one iz Grčke u/iz:\nUprava za civilno vazduhoplovstvo (CAA), izdala je 5 novih obaveštenja za zaštitu putnika i građana od pandemije Covid-19:\nObustava svih putničkih letova za Grčku i iz Grčke za Italiju, Španiju, Ujedinjeno Kraljevstvo i Holandiju produžena je do 31. maja 2020. u 23:59,\nPrivremena zabrana letova za Albaniju i Severnu Makedoniju i iz nje, produžena je do 14. juna 2020. u 23:59\nZabrana za sve letove prema teritoriji Grčke iz Turske traje do 14. juna 2020. u 23:59.\nSamo na atinskom aerodromu „Eleftherios Venizelos“ su dozvoljeni međunarodni letovi, a posebna vazduhoplovna direktiva važi do 31. maja 2020. u 23:59.\nPrivremena zabrana ulaska u zemlju neevropskih državljana ostaje na snazi do 31. maja 2020. u 23:59.\nUprava za civilno vazduhoplovstvo ističe da se očekuje obnavljanje frekvencije domaćih letova od ponedeljka, 18. maja 2020., zbog ukidanja zabrane putovanja u zemlji.\nPrivremena obustava letova ne odnosi se na teretne letove, sanitarne, humanitarne, povratne letove aviona samo sa svojom posadom, državne letove, letove u hitnim slučajevima, vojne letove (ovi letovi ne važe za Tursku), letove Frontex-a, za dopunu goriva, letove za podršku grčkog nacionalnog zdravstvenog sistema kao i letove koji vraćaju grčke državljane.\nIzuzeća se odnose i na privremene zabrane ulaska za građane iz neevropskih država: članovi porodica evropskih građana, građani šengenskih zemalja, zdravstveno osoblje, državljani trećih zemalja sa dugoročnim vizama u evropsku i šengensku zemlju, državnim, vojnim i humanitarnim osobljem, posadama aviona i onima koji nisu državljani Evrope, ali su dobili dozvolu za putovanje iz grčkog konzulata.\nŠef grčke civilne zaštite Nikos Hardalias rekao je da se očekuje da će upustva za putovanje u Grčku biti objavljena u narednih nekoliko dana, piše portal avionom.com


Pharmanova danas - Pharmanova\nPharmanovaO namaPharmanova danas\nDugo smo sa vama… Vreme je da se bolje upoznamo!\nMi smo domaća farmaceutska kompanija, koja se od 1991. godine neprestano razvija i raste. Počeli smo kao mala apoteka u Batajnici, verujući da će nam posvećenost i stručnost omogućiti da stvaramo velika dela… Danas smo jedan od najvećih proizvođača lekova, medicinskih i dijetetskih sredstava, ponosni na modernu fabriku koja zadovoljava najviše standarde Evropske unije.\nDuboko vrerujemo da su svi rezultati koje smo postigli rezultat timskog rada. Saradnike biramo pažljivo i osim stručnih kvaliteta od kojih polazimo, podjednaku važnost dajemo i ljudskim kvalitetima. Tehnologija, čak i ona vrhunska, dostupna je svakome ko može da je priušti… Ono što izdvaja vrhunske kompanije su ljudi u čijim rukama se ta tehnologija nalazi… A budućnost Pharmanove je u sigurnim rukama.


Poverenik za informacije od javnog značaja i zaštitu podataka o ličnosti Rodoljub Šabić saopštio je danas da je uputio ministru finansija Dušanu Vujoviću pismo u kome traži objašnjenje za apsurdnu situaciju do koje je došlo jer je to ministarstvo odbilo da da saglasnost na predlog kadrovskog plana poverenika.\nNedavno, kako se dodaje, Ministarstvo je dalo saglasnost i zaštitniku gradjana na predloženi kadrovski plan za 2018. godinu za pun broj izvršilaca po sistematizaciji, bez obzira što tom organu, kao i povereniku (i pored više upozorenja), nisu u budžetu opredeljena dovoljna sredstva za plate, čak ni za postojeći broj zaposlenih.\nPrema navodima Šabića, tu saglasnost Ministarstvo finansija dalo je uz opasku da će zaštitniku gradjana biti obezbedjena dodatna finansijska sredstva.\nPostupanje Ministarstva finansija u odnosu na sve nezavisne organe uključujući i zaštitnika gradjana, Šabić je podržao i ocenio kao potpuno ispravno.\n„Na taj način Republika Srbija ne samo da postupa u skladu sa strategijama koje je utvrdila u pogledu jačanja nezavisnih organa, kao i u skladu sa odgovarajućim zaključcima Narodne skupštine, nego i izvršava preuzete medjunarodne obaveze“, naveo je Šabić u saopštenju.\nPrema oceni poverenika postupak Ministarstva finansija jedan u nizu sve učestalijih postupaka Vlade i grupe ministarstava koji činjenjem ili nečinjenjem, odnosno neizvršavanjem zakonskih obaveza, sve više otežavaju ostvarivanje prava gradjana koja poverenik štiti, i direktno dovode u pitanje opstanak te institucije.


Ana Brnabić čestitala građanima Novu godinu - Radio televizija Pančevo\n31. decembra 2020. 31. decembra 2020. 082\nPredsednica Vlade Srbije Ana Brnabić čestitala je novogodišnje praznike svim građanima Srbije, navodeći da je iza nas izazovna i teška godina i da će i naredna biti izazovna, ali da vlada ostaje posvećena jačanju ekonomije, pozicije zemlje u regionu i Evropi i stvaranju bolje i sigurnije budućnosti za sve građane.\n“Iza nas je jedna izazovna i teška godina, koja je u velikoj meri promenila svakodnevni život svih ljudi u svetu. Ova 2020. godina podsetila nas je da su male želje najvažnije, da je zdravlje na prvom mestu, da su porodica i prijatelji najveća radost. Ovo je bila godina koja je pokazala da su empatija, solidarnost i poverenje najvažniji”, poručila je Brnabić.\n“Svim građanima Republike Srbije želim pre svega dobro zdravlje, puno sreće i pozitivne energije u Novoj godini. Želim vam da praznike provedete sa svojim porodicama, u miru i ljubavi”, poručila je Brnabić.\nVučiću čestitke od Merkel, Putina, Džonsona, Milanovića…\nVulin: U 2020. pet mafijaških ubistava, sva su rešena


Turska obalna straža spasila 69 migranata u Egejskom moru – BDC TV\nTurska obalna straža danas je spasila 69 ilegalnih migranata, među kojima 36-oro djece, nakon prevrtanja broda u blizini obale na Egejskom moru.\nNesreća se dogodila nakon kvara na motoru u blizini turističkog grada Kusadasi u jugozapadnoj pokrajini Aydin, javila je televizijska stanica NTV.\nBrod je počeo da tone kada je obalna straža stigla u njegovu blizinu, a migranti su pokušali da se domognu grčkog otoka Samos.\nEgejsko more svojevremeno je bilo glavna ruta za migrante koji pokušavaju da se domognu Evrope preko Turske.\nSporazum između Ankare i Evropske unije postignut u martu 2016. smanjio je priliv ilegalnih migranata.\nOd početka ove godine, 1.061 migrant pokušao je da se domogne grčkih otoka preko Turske, što predstavlja pad u odnosu na brojku od 2.191 migranta u istom periodu 2018. godine, sudeći po podacima turske obalne straže, prenosi agencija Xinhua.


Doktorka iz Batajnice: Mladi imaju tešku sliku, preminula 26-godišnjakinja | zemunskevesti.rs\nHome Društvo Doktorka iz Batajnice: Mladi imaju tešku sliku, preminula 26-godišnjakinja\nDoktorka iz Batajnice: Mladi imaju tešku sliku, preminula 26-godišnjakinja\nSituacija u kovid bolnici u Batajnici je alarmantna, a ovakvu brzinu popunjavanja bolničkog smeštaja i porast broja prijema nismo imali prilike do sada da vidimo, izjavila je pomoćnica direktora ove bolnice Jelena Veličković.\n„U ovom talasu ima više mlađih pacijenata, koji su u 90 odsto slučajeva nevakcinisani i bez pratećih bolesti. Nažalost i mladi pacijenti imaju veoma tešku kliničku sliku, danas je preminula pacijentkinja od 26 godina koja je lečena u jedinici intenzivnog lečenja“, rekla je Jelana Veličković.\nZbog velikog broja inficiranih koronavirusom na dnevnom nivou razmišlja se i o povratku nekih bolnica u kovid sistem, o čemu će se, kako je najavljeno, razgovarati u nedelju na sastanku ministra zdravlja Zlatibora Lončara sa direktorima kovid bolnica.\nNext articlePUCNJAVA U ZEMUNU: Ranjen mladić (25), prevezen na reanimaciju\nZemunske vesti - 27 oktobra, 2021\nOve ulice u Zemunu sutra bez struje\nZemunske vesti - 3 juna, 2021


Beta 19. aprila 2021. 11:10\nPredsednik Opštinskog odbora Srpske radikalne stranke (SRS) Aleksandrovac, Rade Arsić najavio je danas da će taj odbor pokrenuti inicijativu za oživljavanje sela, seljaka i poljoprivrede.\n„Mi smo imali sedam zemljoradničkih zadruga, danas nemamo nijednu – sve su ugašene“, rekao je on na koferenciji za novinare.\nArsić je naveo da će SRS pokrenuti inicijativu Skupštini opštine da se spreči dalje propadanje zadruga jer bi, prema njegovim rečima, žive zemljoradničke zadruge bile jedina okosnica proizvodnje opštine Aleksandrovac.\n„Imamo jednu zemljoradničku zadrugu, čiji sam direktor i koja uspešno radi od 1991. godine po novom zakonu. Dan-danas radi bez ijednog dana blokade“, naveo je predsednik Opštinog odbora SRS Aleksandrovac.\nOn je dodao da bi SRS tom inicijativom zatražila da se takve zadruge pokrenu, kako bi im se dala mogućnost da rade, navodeći da ukoliko one nemaju podršku države neće moći da opstanu.\n„Živimo u sred vinogorja u opštini Aleksandrovac, gde se proizvodi najbolje vino u Srbiji, gde je kvalitet izuzetno dobar“, rekao je on i dodao da „nema organizacije“ da bi se taj potencijal iskoristio.\nKako je kazao, vlast u Aleksandrovcu nema velikog interesa za organizovanje zadruga i okupljanje zemljoradnika u okviru zadruga kako bi imali sigurnu proizvodnju.


Tutin, Sjenica, Surdulica, Senta, Ada, Preševo, Bujanovac, Čoka, Bosilegrad, Vračar i Stari grad - jedine su opštine u kojima SNS nije pobedila.\nSNS nije uspela da odnese pobedu u Tutinu, gde je najveći broj glasova, čak 65 odsto, otišao stranci SDA Sulejmana Ugljanina. Žitelji Tutina su još podržali i SNS (11,98%) i koaliciju LDP-BDZS-SDU (16%). I građani Sjenice su, kao i oni u Tutinu, najveću podršku dali SDA - Sulejman Ugljanin, SNS-u i koalicija LDP-BDZS-SDU.\nKliknite na grafiku radi uvećanja prikaza\nNaprednjaci nisu pobedili ni u Surdulici, gde je koalicija oko SPS dobila malo iznad 50 odsto glasova birača. Predsednik surduličkih socijalista Novica Tončev kazao je u izbornoj noći da se radi o najvećoj pobedi koalicije oko SPS u Srbiji. Osim njih, Surduličani su sa 38 odsto glasova jedino još podržali SNS, dok sve ostale liste imaju jedan ili manje odsto glasova.\nPodrška je uskraćena i čuvenom kragujevačkom gradonačelniku Veroljubu Stevanoviću (URS), koji je ovim gradom suvereno vladao godinama. SNS je ovde osvojila čak 54 odsto glasova, a tri ili četiri puta manje URS (12,8%) i SPS 11,3%. Još jednom lokalnom lideru - Draganu Marković Palmi uskraćena je apsolutna podrška, koju su Jagodinci ovog puta dali naprednjacima (46,2%).\nI žitelji rodnog mesta premijera Ivice Dačića - Žitorađe najveću podršku dali su naprednjacima (43%), zatim NDS (19) i tek na trećem mestu koaliciji oko SPS (17%).


Reakcije na peticiju za odbranu ugleda institucije predsednika! | Sremska Mitrovica - Info\nReakcije na peticiju za odbranu ugleda institucije predsednika!\nPre dva dana pokrenuta je „peticija za odlučnu odbranu ugleda institucije predsednika Republike Srbije Aleksandra Vučića od medijskog rata koji protiv njega vode političke i interesne grupe u zemlji i okruženju i mediji pod njihovom kontrolom“. Inicijativa je potekla od malo poznate organizacije – Instituta za političko umrežavanje. Dok potpisnici peticije smatraju da predsednika treba braniti na ovaj način, neki sagovornici N1 objašnjavaju da je to posao državnih organa.\nInstitucija predsednika Republike i Aleksandar Vučić u nazivu peticije postali su jedno. „Instituciju predsednika Srbije u dva dana podržalo je više uglednih ličnosti nego što oni koji je urušavaju dobiju glasova na izborima“, tako je jedan od osnivača Instituta za društveno umrežavanje Aleksandar Đurđev objavio rezultat od preko 400 potpisnika.\nSavetnik ministra policije Svetozar Vujačić, jedan od onih koji su peticiju potpisali, objasnio je za N1 šta to ugrožava predsednika.\n„Predsednika države ugrožava njegov uspeh… koji ne mogu da mu oproste ne samo u Srbiji, nego ne mogu da mu oproste ni na Zapadu mnogi moćnici. Da vide ti da ima i druga strana priče, i da ima i drugih ljudi koji ne misle kao oni“, poručuje Vujačić.\nKo su oni – koji ruše ugled pedsednika. Đurđev kaže da medijski rat protiv Vučića vode oni koji se zalažu za nezavisno Kosovo, za ukidanje Republike Srpske ali i oni kojima smeta predsednikova objava rata mafiji i kriminalu.\n„Različite se taktike i oružja koriste protiv Aleksandra Vučića, predsednika Republike Srbije kao simbola tog otpora. Mi nismo ni tužioci ni sudije da presuđujemo ili osuđujemo koje su to konkretne interesne grupe, ali sam vam dao kriterijum kako mi to vidimo, pa neka se svako prepoznaje ili ne prepoznaje u tome“, navodi Đurđev.\nU odgovoru na pitanje koji su to mediji i politički krugovi koji ugrožavaju predsednika svetnik u MUP-u je bio precizniji.\n„Da budem otvoren i pošten: N1, Nova S, KRIK… Svi ovi koji prenose sve ovo, koji su preneli sve ovo šta je Miljković rekao u vezi mene, primera radi“, objašnjava Vujačić.\nOn kaže i da peticija nema veze sa objavljenim iskazom Veljka Belivuka, već da je ista pripremana nekoliko dana ranije.\n„Logično bi bilo da predsednika odbrani tužilac“\nLogično bi bilo da predsednika odbrani tužilac, kao istražni organ, koji bi dokazao da optužbe osumnjičenih kriminalaca nisu tačne, objašnjava urednik lista Danas Dragoljub Draža Petrović.\n„Ovde se ustvari krenulo u jednu kontraofanzivu gde sad razni ljudi od zvezda rijaliti programa, od Kije Kockar do nekih influensera, gde se nalaze i mnogi neugledni, brane ugled predsednika od izjave koju su dali u istrazi dva sumnjiva tipa za čija imena se vezuju stravični zločini“, smatra Petrović.\nPored advokata, poslanika, ministara, lokalnih političara, predsednice vlade na listi potpisnika peticije našla su se i imena estradnih ličnosti: poput rijaliti zvezde Kije Kockar, influenserke Ružice Rupić, pevačice Marine Visković.\nPetrović smatra da peticija ima za cilj da narodu pokaže kako veliki broj ljudi želi da stane kao „bedem ispred predsednika i zaštite ga od nekih zlih novinara, istraživačkih portala i zle opozicije“.\nNa spisku se našao i Milorad Vukašinović iz Regulatornog tela za elektronske medije. Za N1 objašnjava da je peticiju podržao kao građanin a ne kao član REM-a. Izjave za medije, kaže, neće da daje.\nNa listi se nalazilo i ime novinara Vanje Bulića, ali je, nakon što je za N1 rekao da ništa nije potpisivao, sa nje nestao.\nRelated Items:aca lukas, aleksandar vučić, Featured, peticija


Saradnja | dw-copy-yu\nOrganizujmo zajedno DIZAJNATON (dizajn maraton) za decu koji će se baviti temom koja je važna za Vašu kompaniju ili organizaciju ukoliko podržavate neku od oblasti UN Ciljeva održivog razvoja. Do sada smo se bavili temama kao što su "Čista voda", "Otpad", "Grad budućnosti", "Cirkularna ekonomija", "Plastika", "Čista energija i klimatske promene", "Hrana i klimatske promene" i dr. Ovakav događaj možete organizovati u okviru Porodičnog dana Vaše kompanije, za Novu godinu i sl.\nDonacijom robe i opreme\nlaptopovi, elektro kompleti, robotički kompleti i dr.\nUkoliko ste uspešna preduzetnica iz oblasti IT, nauke, dizajna, komunikacija ili novih tehnologija, smatrate da dajući nekome znanje i Vi učite, želite da inspirišete narednu generaciju inovatorki, voleli bismo da vas upoznamo!\nUkoliko ste profesionalac-ka u oblasti nauke, ekologije, umetnosti ili studenti prirodnih ili društvenih nauka, umetnosti, dizajna, pozivamo Vas da nam pomognete u razvoju naših edukativnih kurikuluma, pisanju tekstova za naš blog, organizaciji Designathon Works ® događaja i inspirativnom radu s devojčicama i devojkama.\nPomozite nam da se dobar glas o dečjim rešenjima ekoloških i društvenim problema nastalih u okviru "Školskog klimatskog izazova" i "Globalnog dečjeg Dizajnatona" daleko čuje i da u njima učestvuje što više škola iz Srbije. Na ovaj način deca razvijaju potrebne veštine za 21. vek, funkcionalno znanje, uče o ekologiji i održivom razvoju na kreativan način.\nUkoliko želite da budemo partneri i želite da nam pomognete u Pišite nam na office@kidhub.rs


Građevinski materijal za izbegličke porodice – Globus\nBAČKA PALANKA: Nastavljeno je kontinuirano pomaganje porodicama izbeglih i raseljenih porodica koje su raspadom bivše države novi dom našle u Bačkoj Palanci.\nU maloj sali Skupštine opštine predsednik opštine Branislav Šušnica potpisao je nove ugovore sa korisnicima sredstava namanjenih za poboljšanje uslova stanovanja porodica izbeglih.\nPredmet ugovora je dodela građevinskog materijala za popravku ili adaprataciju seoskih kuća sa okućnicom za domaćinstava koja su bila korisnici Programa kupovine seoskih domaćinstava iz sredstava buyeta Republike Srbije i Autonomne Pokrajine Vojvodine.\nPotpisani su ugovori kroz dva programa koji su finansirani iz Republičkog budžeta, rekao je, pored ostalog, Šušnica.\nKako je dodao, prvi paket sadrži pet paketa građevinskog materijala u vrednosti od po 550.000 dinara, a drugi tri paketa u pojedinačnoj vrednosti 200.000 dinara za one koji su bili korisnici Programa kupovine kuća u selima naše opštine.\nOčekuje nas završetak izgradnje 16 stambenih jedinica namenjenih izbegličkim porodicama u palanačkom Stambenom naselju Sinaj, poručio je Šušnica.\nPredviđeno je i 12 stambenih jedinica sa okućnicom u vrednosti od po 9.500 evra, kao i 26 grantova od vrednosti po 1.500 evra. Iz budžeta RS obezbeđeno je i 23 paketa građevinskog materijala čija je vrednost 9.000 evra.


"Najgori dan u Hitnoj pomoći" - teška saobraćajka, pad sa mosta - Bujanovačke\nPočetna GRAD „Najgori dan u Hitnoj pomoći“ – teška saobraćajka, pad sa mosta\n„Najgori dan u Hitnoj pomoći“ – teška saobraćajka, pad sa mosta\nBujanovac, 17. jun 2019. (Foto Tv Spektri) – U teškoj saobraćajnoj nesreći na putu Bujanovac – L učane, koja se dogodila u nedelju poslepodne, povređeno je troje mladih uzrasta od 18-19 godina, od kojih je dvoje u jako teškom stanju prebačeno u Niš.\nTokom „najgoreg dana u Službi hitne pomoći od početka godine“, kako je dežurstvo okarakterisao dr Dejan Stojanović, u Niš je urgentno transportovana i žena iz sela Žuželjica, stara 49 godina, koja je usled pada sa mosta zadobila teške povrede glave.\n„Saobraćajna nesreća se dogodila kod skretanja za selo Turija. Povređeni iz Velikog Trnovca, Samoljice i Biljače, najpre su transportovani za Vranje, gde je kod jednog mladića utvrđeno krvarenje u stomaku, a kod drugog lica teške povrede kičme i grudnog koša, pa su hitno upućeni za Niš. Treća osoba je zadobila povrede glave, ali je u stabilnom stanju i zadržana je u vranjskoj bolnici“, rekao je dr Stojanović.\nTAGhitna pomoć saobraćajna nesreća\nPrevious PostMaturanti u KC Niš van životne opasnosti Next PostZlato za Milana u Beču


A. J. 29. decembra 2020. 01:48\nPoglavar Vatikana je tokom vikenda potpisao novi zakon kojim se nalaže državnom sekretarijatu da završi prenos svih svojih poseda drugoj vatikanskoj kancelariji do 4. februara, objavio je AP.\nOvaj skandal je otkrio da su pojedinci u Vatikanu, zajedno sa nekim italijanskim biznismenima poznatim po mutnim poslovima, koristili neupućenost kardinala u poslovne odluke, kako bi proneverili milione.\nVatikanski sekretarijat do sada je bio najmoćniji organ papske države.\nNa neke od mogućih zloupotreba u sekretarijatu, još pre nekoliko godina ukazao je tadašnji ministar ekonomije Vatikana, australijski kardinal Džordž Pel. Pel, koga je postavio papa Franja, ukazao je da se sekretarijat opire ekonomskim reformama i kontroli „crnih fondova“. Pel je morao da prekine svoje reforme, jer se u Australiji suočio sa optužbama za seksualno zlostavljanje, zbog čega je neko vreme bio i u zatvoru, ali je kasnije oslobođen.\nJapanski lek za kovid-19 u III fazi ispitivanja\nIzrael planira novu rundu vakcinacije, obuhvatiće i decu\nDžabarov: Predlog Zelenskog za susret sa Putinom –…


U saobraćajnim nesrećama lani poginula 244 lica | Trend Radio Velika Kladuša\nU saobraćajnim nesrećama lani poginula 244 lica\nNa putevima u BiH tokom prošle godine dogodilo se ukupno 29.703 saobraćajne nezgode, a poginula su 244 lica.\nU saobraćajnim nezgodama 1.268 ljudi povrijeđeno je teže, a 7.307 lakše, saopšteno je iz Bihamka.\nNajveći broj saobraćajnih nezgoda zabilježen je na ulicama u naselju, njih 52,77 odsto, zatim na magistralnim putevima 28,7 odsto, na lokalnim putevima 9,5 odsto, a na regionalnim 9,1 odsto.\nOd ukupnog broja saobraćajnih nezgoda na putevima u BiH lani, 23.443 ih je sa materijalnom štetom.\n“Veliki broj saobraćajnih nezgoda rezultat je nepoštivanja saobraćajnih pravila i propisa, kao i niskog nivoa saobraćajne kulture i većeg broja učesnika u saobraćaju”, navode iz Bihamka.\nU saopštenju se ističe da je najčešće uzrok saobraćajnih nezgoda brza vožnja, neprilagođena uslovima na putu, kao i to što su vozači pod uticajem alkohola i drugih opojnih sredstava.


Vesti online / Sport / Fudbal / Bajern s drugim timom savladao Frajburg\nFudbaleri Bajerna pobedili su na svom terenu ekipu Frajburga s 1:0 u utakmici 31. kola Bundeslige.\nOdradili posao - fudbaleri Bajerna\nŠampioni Nemačke su do minimalnog trijumfa stigli golom Šaćirija u 35. minutu.\nTrener Bajerna Jup Hejnkes na teren je izveo praktično drugi tim, pošto je najbolje igrače odmarao za revanš polufinala Lige šampiona protiv Barselone naredne nedelje. Na klupi su ostali Roben, Nojer, Alaba, dok su Riberi i Gomez dobili šansu u drugom poluvremenu, što se osetilo u igri domaćeg tima.\nU ostalim današnjim mečevima Dortmund je slavio na gostovanju Fortuni sa 1:2, golovima Blaščikovskog i Sahina, Leverkuzen je pobedio Verder sa 1:0 golom Kislinga u 35. minutu, Augsburg je bio ubedljiv protiv Štutgarta rezultatom 3:0, dok je Volfsburg savladao Menhengladbah sa 3:1.\nBajern je još ranije obezbedio titulu u Bundesligi, pošto ubedljivo drži prvo mesto na tabeli sa 84 boda.\nBajern Minhen - Frajburg 1:0\nBajer Leverkuzen - Verder Bremen 1:0\nVolfsburg - Borusija (M) 3:1\nFortuna - Borusija (D) 1:2\nŠalke - Hamburg\n1. Bajern Minhen 31 27 3 1 90:14 84\n2. Borusija (D) 31 19 7 5 76:36 64\n3. Bajer Leverkuzen 31 16 8 7 59:38 56\n4. Šalke 30 13 7 10 50:46 46\n5. Frajburg 31 12 9 10 40:37 45\n6. Ajntraht 30 13 6 11 43:42 45\n7. Borusija (M) 31 11 11 9 38:42 44\n8. Hamburg 30 13 5 12 36:46 44\n9. Hanover 31 12 5 14 54:57 41\n10. Volfsburg 31 10 10 11 41:46 40\n11. Majnc 30 10 9 11 36:36 39\n12. Štutgart 31 11 6 14 33:50 39\n13. Nirnberg 31 9 11 11 34:42 38\n14. Verder Bremen 31 8 8 15 45:60 32\n15. Fortuna 31 7 9 15 37:49 30\n16. Augzburg 31 7 9 15 30:45 30\n17. Hofenhajm 31 7 6 18 37:60 27\n18. Grojter Firt 31 3 9 19 22:55 18\nFUDBAL Rafinji tri meča suspenzije zbog crvenog kartona


Saradnja NIS-a i Elektronskog fakulteta u Nišu u oblasti digitalizacije - Nira Press\nPočetna » Saradnja NIS-a i Elektronskog fakulteta u Nišu u oblasti digitalizacije\nKompanija NIS i Elektronski fakultet u Nišu otvorili su na ovom fakultetu prostor za realizaciju zajedničkih projekata na polјu digitalizacije i novih tehnologija (coworking zona).\nKompanija NIS prethodno je podržala nabavku vredne računarske opreme koja će doprineti da profesori i studenti Elektronskog fakulteta u Nišu imaju još bolјe uslove za rad. Cilј saradnje stručnjaka iz NIS-a i profesora i studenata sa fakulteta je razmena znanja i ekspertize i povezivanje biznis sektora sa akademskom zajednicom kako bi se realizovali zajednički projekti i stvorili novi „proizvodi“ na savremenom tržištu na obostranu korist.\nMladen Šarčević, ministar prosvete, nauke i tehnološkog razvoja Republike Srbije, je izjavio: „Želeo bih da zahvalim kompaniji NIS jer je ostala konzistentna u onome što radi, a to je podrška mladima, bilo da je reč o studentima ili đacima. Reč je o kompaniji koja je do sada uložila više od 3,8 milijardi dinara u društveno odgovorne projekte. NIS je prva kompanija u Srbiji koja je dobila Svetosavsku nagradu. I zato je posebno značajno što kompanije kao što je NIS daju podršku našim obrazovnim i naučnim institucijama. Raduje što NIS sada razvija saradnju sa Elektronskim fakultetom u Nišu, jednim od najbolјih fakulteta ne samo u Srbiji, već i šire. Poverenje mladih lјudi u ovu ustanovu je veliko i vidim veliku perspektivu za dalјu saradnju NIS-a i Elektronskog fakulteta“.\nKiril Tjurdenjev, generalni direktor NIS je kazao: „Uveren sam da će studenti i profesori u Tech Engine zoni otvoriti mnoge naučne prostore. Ono što je novo i veoma bitno, mladi naučnici će učestvovati u konkretnim projektima naše kompanije. Tako će dobiti iskustvo korporativne prakse i razumeti realnu primenu znanja u poslovnim procesima. Sa druge strane, NIS će dobiti svež, inovativni pristup generacija kojima pripada budućnost. To je veoma važno i u procesu digitalizacije, jednom od naših najvažnijih cilјeva. U poslovnom svetu ovo se zove „win-win“ kombinacija. Možemo reći i „najbolјa moguća saradnja“ ili, još jednostavnije – budućnost na delu“.\nDragan Mančić, dekan Elektronskog fakulteta je naveo: „Povezivanje i saradnja nauke i obrazovanja sa privredom su od izuzetnog značaja. Elektronski fakultet, kao jedna od vodećih obrazovnih i naučnih institucija u ovom regionu, prati potrebe privrede i ekonomije u našoj zemlјi, ali i u svetu. Takođe, nastojimo da ostvarimo saradnju sa najvećim svetskim i regionalnim kompanijama, a sve u cilјu pružanja praktično primenlјivog znanja svojim studentima i stvaranjem kadra za kojim postoji potreba, pre svega u našoj zemlјi. Na ovaj način i NIS želi da doprinese da mladi stručnjaci ostanu u Srbiji, da pruži podršku domaćem obrazovanju kroz dobru saradnju sa obrazovnim i naučnim institucijama u Srbiji“.\nVladislav Marjanović, gradski većnik Grada Niša, rekao je: „Što se društveno odgovornih projekata tiče, NIS je u Gradu Nišu poslednjih godina uložio oko 100 miliona dinara. Plod jednog takvog projekta, vrlo značajnog, je i saradnja sa Elektronskim fakultetom u Nišu, i ja se iskreno nadam, da se NIS neće zadržati samo na ovom fakultetu i samo na ovakvom projektu, koji je svojevrsna konekcija nauke i prakse. Svima je jasno da u turbulentnim uslovima i prilagođavanjima uslova globalizacije, inovacija postaje glavni resurs razvoja. Da biste mogli da inovirate, vi morate da kreirate znanje, a da biste kreirali znanje, jedan od načina je da podržavate ovakve društveno odgovorne projekte koji povezuju nauku i praksu. Vrednost je što je Niš jedan značajan univerzitetski centar i ja se iskreno nadam da NIS kao jedna od društveno odgovornih kompanija u Republici Srbiji ima u svojoj strategiji nastavak ovakvog društveno odgovornog ponašanja i podsticanja konekcije nauke i prakse“.\nKrajem 2019. godine NIS i Elektronski fakultet su potpisali Ugovor o poslovno-tehničkoj saradnji, na osnovu koga su fakultetu donirana sredstva za nabavku računarske opreme. Predviđena namena doniranih radnih stanica je obučavanje studenata iz oblasti mašinskog učenja, koje zahteva izuzetno velike lokalne računarske resurse i veliku količinu podataka. Ovaj prostor će se koristiti i za realizaciju radionica, predavanja i vebinara.\nUkupna sredstva koja je NIS donirao fakultetu za opremanje i adaptaciju prostora iznose oko 5 miliona dinara.\nNIS je ove godine uspostavio saradnje sa Elektrotehničkim fakultetom Univerziteta u Beogradu, kao i sa Fakultetom tehničkih nauka u Novom Sadu.


Šest mera Vlade za reformu privrede | RTK\nSmanjenje mase zarada, podizanje niže stope PDV-a na 10%, smanjenje subvencija, uštede na robama, korišćenje jeftinijih kredita, menjanje poslovnog ambijenta.\nOvo su nove mere Vlade za reformu privrede koje je predstavio ministar finansija Lazar Krstić.\nOd 2014. na iznos veći od 60.000 dinara za 20 odsto, a 25 odsto na plate iznad 100.000 dinara. Primera radi, onaj koji zarađuje 70 000 hiljada dinara neto zarađivaće 68 000 neto. Po istom principu, naveo je Krstić, biće umanjene plate veće od 100.000 dinara, s tim što će umanjenje iznositi 25 odsto.\n„Fascinantno je da ni mi kao poslodavac, niti građani ne znamo koliko ima zaposlenih u javnom sektoru“, rekao je Krstić.\nPrema njegovim rečima, plate u javnom sektoru 30 odsto su veće nego u privatnom i pet do deset odsto više je zaposlenih nego u sličnim zemljama u regionu.\n„Podićićemo nižu stopu PDV-a na za neegzestencijalne proizvode sa osam na deset odsto. time se očekuje ušteda od oko 200 miliona evra godišnje „, kaže Krstić.\nPrema rečima Krstića, radiće se na suzbijanju sive ekonomioje, biće uvedeni jedinstveni elektronski obrasci, onlajn kontrola fiskalnih računa, a biće i pojačana terenska kontrola, takođe, kako kaže, obaviće se i temeljna reorganizacija Poreske uprave.\nPovećanjem PDV sa osam na 10 odsto, objasnio je ministar, prosečna potrošačka korpa koja sada vredi 65.000 dinara biće skuplja za 450 dinara.\n„Pokušaćemo da na osnovu dobrih diplomatskih odnosa dođemo do jeftinijih međunarodnih kredita“, kaže on.\nPoboljšanje poslovnoh ambijenta, u tom okviru promena Zakona koje se odnosi na privlačenje investitora, promena modela infrastrukturnih investici9ja i promocija Srbije.\nVlada danas predstavlja mere za stabilizaciju javnih finansija.\nPremijer Ivica Dačić dao je reč ministru finansija Lazaru Krstiću.\nDefecit budžeta je 4,7 odsto, a procene MMF-a kreću se i do osam odsto. Javni dug od 58 do 60 odsto, upozorava Krstić.\nPrema njegovim rečima, ranije je bilo lako zaduživati se jer su kamate bile male\n„Problem je što smo mi u poslednjih nekoliko godina davali garancije javnim preduzećima a znamo da oni neće moći sama da otplate, to znači da ćemo mi da plaćamo kamate iz budžeta, mi počinjemo naredne tri godine sa minusom od 200 do 400 miliona evra , to ćemo morati da platimo , to su garancije za javna preduzeća. Te mere nisu trebale da budu povučene i to javnost mora da zna“, kaže on.\nBez ovih mera, bankrotirali bismo u naredne dve godine, tvrdi Krstić.\nOn je kazao da od 2008. godine nije povučeno dovoljno hrabrih političkih i ekonomskih poteza da bi se priveda dovela u red.\n„Povući ćemo crtu i krećemo čisti u 2013. godinu“, kazao je Krstić na otvorenoj sednici Vlade Srbije predstavljajući ekonomske\nVlada je odlučila da dok još imamo vremena izađe sa rešenjima šta treba uraditi, kazao je ministar.\nOn je rekao da je nažalost ekonomska i fiskalna politika poslednjih 10 godina naročito od 2008. u najmanju ruku bila neodgovorna i netransparentna.\nKrstić je najavio je još jedan rebalans državnog budžeta za 2013. godinu jer će prihodi biti manji za 20 milijardi dinara od planiranih.\n„Moramo da ograničimo troškove za taj iznos“, kazao je Krstić na otvorenoj sednici Vlade Srbije na kojoj je predstavio nove ekonomske mere.\nDa li ćemo uspeti, znaćemo do sredine novembra, dodao je ministar.\nPrema njegovim rečima, Međunarodni monetrani fond je ukazao na dodatne rizike u prihodima budžeta.\nSledeće : Mesec borbe protiv raka dojke: U Kruševcu godišnje 120 novih slučajeva (VIDEO)


Izgradnja snažne zajednice dokaz je da ste ostavili trag na tržištu! - Mark Awards\nIzgradnja snažne zajednice dokaz je da ste ostavili trag na tržištu!\nNema boljeg dokaza da ste ostavili trag na tržištu od izgradnje snažne zajednice i ljudi oko vas koji vas podržavaju. Brendovi koji mogu svojim korisnicima da pruže jedinstvena iskustva, a posebno ona koja savremeni korisnik društvenih mreža može da podeli sa svojom internet komunom i brendovi koji vas inspirišu, su brendovi koji se na emocionalnom nivou povezuju sa svojom ciljnom grupom. Kada identifikujete strasti koje ljudi imaju, kao što su na primer sport, kulinarstvo, film, kultura, muzika, gejming ili filantropija, i kada te strasti autentično rezonuju sa vašim vrednostima kao brenda, vi imate na raspolaganju jednu moćnu stvar – vi možete ljude da učinite srećnim, a ukoliko je to vaš srećan korisnik, on će se vratiti. Zato je važno da uvek osluškujemo i razmišljamo izvan okvira jer postoje brojni načini da se povežete sa ljudima i da verujete da do svakoga koga želite da razumete, možete doći. Naravno, taj nivo interakcije je moguć tek kao nadogradnja na kvalitetnu ponudu i na besprekorno korisničko iskustvo, onda kada vaš korisnik zna da bilo kada i bilo gde da dođe u kontakt sa vašim brendom, može da očekuje ujednačen, visok kvalitet usluge i da će biti zadovoljan vrednošću koju dobija.\nNa ličnom nivou, za nekoga ostavljanje traga znači da napiše knjigu, da osvaja nagrade, da pokrene humanitarnu organizaciju ili prosto da se samo bavi svojom poridicom – šta god da je vaš cilj, važno je da ga sledite, da budete dosledni svojim vrednostima i instinktima, da se zabavljate i budete inspirisani na tom putu, jer bez ta dva elementa teško možete biti zaista dobri u onome što radite.\nTeško je generalizovati jer to pre svega zavisi od interne kulture svake pojedinačne kompanije. Da li je poraslo razumevanje značaja kreativnih tržišnih i korporativnih komunikacija? Svakako da jeste, naročito u digitalnom dobu u kome živimo u kome se svaki od naših brendova bori za pažnju korisnika ne samo sa brendovima iz iste, već i sa onima iz ostalih industrija jer svi imamo na raspolaganju isti broj kanala uz nikad manji opseg pažnje potrošača. Zato verujem da je moć kvalitetne komunikacije prepoznata i cenjena. Istovremeno, sigurna sam da i dalje postoji zabluda o našoj industriji kao izuzetno glamuroznoj, što istina, ona i ume da bude, ali je činjenica da je savremeni marketar sve više analitičar podataka i poznavalac tehnologija i neko ko je na dnevnom nivou okružen Excel tabelama i prezentacijama, tako da vidimo da se naša industrija transformiše u sektor bez koga nema donošenja ozbiljnih poslovnih odluka. Upravo zato su CMO i CCO funkcije sve češće uvrštene u upravne odbore.\nTakav je slučaj u kompaniji Mastercard, gde je globalni direktor za marketing i komunikacije član upravnog odbora i aktivno učestvuje u strateškom pozicioniranju poslovnih ciljeva, saradnji sa vladama i filantropskim aktivnostima. Tu dobru praksu održavamo i na nivou svake pojedinačne zemlje jer razumemo da svi radimo u istom cilju, a to je kreiranje besprekornog korisničkog iskustva na koje su navikli svi koji koriste kartice sa Mastercard logoom na sebi.\nMarketing i komunikacije su praktično lakmus papir za kreiranje proizvoda i usluga jer mi istražujemo tržište, osećemo potrebe i stavove potrošača i iz svog ugla možemo čak pronaći novi ugao razvoja nekog proizvoda ili rešenja. Činjenica je da, bez obzira na to koliko je dobar ili inovativan neki proizvod, ukoliko ga ljudi ne razumeju, ukoliko ne rešava neku potrebu koju imaju, i naravno ukoliko ga ne oglašavamo na pravi način, on neće naći svoje korisnike. Zato je marketing previše važan da bi ostao samo na nivou odeljenja marketing bilo koje kompanije, i da bi bio pozvan na sastanak kada je već sve što se tiče kreiranja proizvoda ili usluge gotovo\nNagrade su samo kruna rada, posvećenosti i truda uloženih u projekte iza kojih stojimo svojim ličnim i profesionalnim integritetom. Ovakva takmičenja su način da vidimo šta se dešava u celoj industriji, kakvi su tržišni trendovi i da inspirišemo nove perspektive kod sebe samih. I kao poslednje, ali ne i najmanje važno, lično verujem da je dobro takmičiti se, jer sportski duh i u pobedi i u porazu donosi mnogo toga dobrog i inspiriše nas da stalno pobeđujemo.\nMARK AWARDSMASTERCARDMILENA ĐORIĆ GUDURIĆ


Uvažavajući preporuku Ministarstva kulture i informisanja o otvaranju muzeja, galerija, biblioteka i objekata spomeničkog nasleđa, Javno preduzeće ,,SMEDEREVSKA TVRĐAVA,, je preduzelo korake u cilju postepene normalizacije rada prostora za posetioce.\nU skladu sa preporukama o postepenoj normalizaciji od subote 01. Maja, posetioci mogu da posete Mali Grad Smederevske Tvrđave od 8 do 16 časova.\nPrilikom ulaska od posetilaca se očekuje da se pridržavaju preventivnih mera zaštite od Covid – 19 (držanje socijalne distance, dezinfekcija i upotreba zaštitnih sredstava, tj. maski i rukavica).\nKako bi poseta bila ne samo prijatna, već i dovoljno bezbedna, u Malom Gradu će istovremeno moći da boravi ograničen broj posetilaca – 30, te molimo posetioce za razumevanje našeg stava da je pola sata dovoljno za kvalitetan obilazak te da posle toga treba ustupiti mesto sledećim posetiocima, koje takođe najljubaznije molimo da sačekaju ispred ulaza dok im dežurni radnik ne potvrdi mogućnost ulaska.\nZa sada nisu ponovo uvedena predavanja, grupne posete, stručna vođenja i koncerti.\nCenovnik usluga, odobren od osnivača, vidno je istaknut na biletarnici i iznosi 120 dinara po osobi a 60 dinara za decu (do 7 godina) i penzionere.\nDeci je omogućen ulaz samo uz pratnju punoletnog lica,\nDobrodošli i hvala na razumevanju,\nVaše Javno Preduzeće ,,Smederevska tvrđava,,\nv.d. direktora Jovšić Goran